text:
να διαπράξει, ή διαπράττει, ή έχει διαπράξει πράξεις πειρατείας, ο οποίος μετάγεται από την EUNAVFOR στην Τανζανία δυνάμει της παρούσας συμφωνίας.
 Άρθρο 3
 Γενικές αρχές
 1. Η Τανζανία μπορεί να δεχθεί, κατόπιν αιτήματος της EUNAVFOR, τη μεταγωγή από την EUNAVFOR προσώπων τα οποία κρατούνται από την EUNAVFOR σε σχέση με πειρατικές επιθέσεις, και συναφών κατασχεθέντων περιουσιακών στοιχείων, και να προσαγάγει τα εν λόγω πρόσωπα και περιουσιακά στοιχεία ενώπιον των αρμόδιων αρχών του προκειμένου να διεξαχθεί έρευνα και να ασκηθεί ποινική δίωξη. Η συμφωνία για την αποδοχή προτεινόμενης παράδοσης θα γίνεται κατά περίπτωση από την Τανζανία, λαμβάνοντας υπόψη όλες τις σχετικές περιστάσεις, μεταξύ των οποίων ο τόπος του συμβάντος.
 2. Η EUNAVFOR μετάγει πρόσωπα αποκλειστικά στις αρμόδιες αρχές επιβολής του νόμου της Τανζανίας.
 3. Τα μέρη μεταχειρίζονται τα πρόσωπα που αναφέρονται στο άρθρο 1, τόσο πριν όσο και κατά τη μεταγωγή τους, με ανθρώπινο τρόπο, σύμφωνα με τις διεθνείς υποχρεώσεις στον τομέα των ανθρωπίνων δικαιωμάτων, συμπεριλαμβανομένης της απαγόρευσης βασανιστηρίων και κάθε άλλης σκληρής, απάνθρωπης και ταπεινωτικής μεταχείρισης ή τιμωρίας και της απαγόρευσης παράνομης κράτησης και σύμφωνα με την απαίτηση για την εξασφάλιση δίκαιης δίκης.
 4. Η μεταγωγή δεν διενεργείται προτού οι αρμόδιες αρχές επιβολής του νόμου της Τανζανίας αποφασίσουν, σύμφωνα με τις εσωτερικές διαδικασίες της Τανζανίας, βάσει αποδεικτικών στοιχείων που αποστέλλει η EUNAVFOR μέσω των κατάλληλων διαύλων επικοινωνίας, ότι υφίσταται εύλογη προοπτική να εξασφαλισθεί καταδίκη των προσώπων που κρατούνται από την EUNAVFOR.
 Άρθρο 4
 Μεταχείριση, δίωξη και δίκη των μεταχθέντων
 1. Κάθε μεταχθείς τυγχάνει ανθρώπινης μεταχείρισης και δεν υποβάλλεται σε βασανιστήρια ή σκληρή, απάνθρωπη ή ταπεινωτική μεταχείριση ή τιμωρία, του παρέχονται δε εύλογη στέγαση και τροφή, πρόσβαση σε ιατρική περίθαλψη και η δυνατότητα να ασκεί τα θρησκευτικά του καθήκοντα.
 2. Κάθε μεταχθείς προσάγεται αμελλητί ενώπιον δικαστή ή άλλου αξιωματούχου εξουσιοδοτημένου από το νόμο να ασκεί δικαστική εξουσία, ο οποίος αποφαίνεται χωρίς καθυστέρηση όσον αφορά τη νομιμότητα της κράτησής του και διατάσσει την απελευθέρωσή του εφόσον η κράτηση δεν είναι δικαιολογημένη.
 3. Κάθε μεταχθείς δικαιούται να δικαστεί εντός εύλογου χρονικού διαστήματος ή να αφεθεί ελεύθερος.
 4. Κάθε μεταχθείς, κατά την εκδίκαση οποιασδήποτε ποινικής κατηγορίας κατ' αυτού, έχει δικαίωμα να δικαστεί η υπόθεσή του δίκαια και δημόσια, από αρμόδιο, ανεξάρτητο και αμερόληπτο δικαστήριο που έχει συσταθεί νομίμως.
 5. Κάθε μεταχθείς κατηγορούμενος για ποινικό αδίκημα τεκμαίρεται αθώος μέχρι της κατά νόμον αποδείξεως της ενοχής του.
 6. Κάθε μεταχθείς, κατά την εκδίκαση οποιασδήποτε ποινικής κατηγορίας κατ' αυτού, δικαιούται τις ακόλουθες στοιχειώδεις εγγυήσεις, υπό συνθήκες πλήρους ισότητας:
 α)
 να πληροφορηθεί το συντομότερο δυνατόν και λεπτομερώς σε γλώσσα που κατανοεί τη φύση και τους λόγους της κατηγορίας εναντίον του·
 β)
 να του παρασχεθούν επαρκής χρόνος και όλες οι διευκολύνσεις για την προετοιμασία της υπεράσπισής του και να μπορεί να επικοινωνεί με συνήγορο της επιλογής του·
 γ)
 να δικασθεί χωρίς αδικαιολόγητη καθυστέρηση·
 δ)
 να παρίσταται στη δίκη και να υπερασπισθεί τον εαυτό του αυτοπροσώπως ή με τη βοήθεια του συνηγόρου της επιλογής του· εάν δεν έχει συνήγορο, να ενημερώνεται για το δικαίωμα αυτό· και να διορίζεται συνήγορός του αυτεπαγγέλτως σε κάθε περίπτωση που αυτό απαιτείται για το συμφέρον


text:
της δικαιοσύνης, χωρίς ο κατηγορούμενος να βαρύνεται με την αμοιβή του εάν δεν έχει την οικονομική δυνατότητα να τον πληρώσει·
 ε)
 να εξετάσει ή να αναθέσει την εξέταση όλων των αποδεικτικών στοιχείων που χρησιμοποιούνται εναντίον του, συμπεριλαμβανομένων των ένορκων βεβαιώσεων των μαρτύρων που προέβησαν στη σύλληψή του, και να επιτύχει την παρουσία και εξέταση μαρτύρων υπεράσπισής του, υπό τις ίδιες προϋποθέσεις με τους μάρτυρες κατηγορίας·
 στ)
 να του παρασχεθεί δωρεάν συνδρομή διερμηνέα εάν δεν κατανοεί ή δεν ομιλεί τη γλώσσα που χρησιμοποιείται στο δικαστήριο·
 ζ)
 να μην εξαναγκασθεί να μαρτυρήσει κατά του εαυτού του ή να ομολογήσει ενοχή.
 7. Κάθε μεταχθείς που έχει καταδικασθεί για έγκλημα μπορεί να ζητήσει επανεξέταση ή να ασκήσει έφεση κατά της καταδίκης και της ποινής του ενώπιον δικαστηρίου ανώτερου βαθμού σύμφωνα με τη νομοθεσία της Τανζανίας.
 8. Η Τανζανία δύναται, κατόπιν διαβούλευσης με την ΕΕ, να μεταγάγει κάθε ως άνω πρόσωπο που έχει καταδικασθεί και εκτίει ποινή στην Τανζανία σε τρίτο κράτος που τηρεί τους κανόνες περί ανθρωπίνων δικαιωμάτων, με σκοπό την έκτιση της ποινής του σε αυτό το τρίτο κράτος. Σε περίπτωση σοβαρών ανησυχιών για την κατάσταση των ανθρώπινων δικαιωμάτων σε αυτό το τρίτο κράτος, η μεταγωγή δεν θα πραγματοποιείται πριν από την εξεύρεση ικανοποιητικής λύσης μέσω διαβουλεύσεων μεταξύ των μερών, ώστε να καθησυχαστούν οι εκφρασθείσες ανησυχίες.
 Άρθρο 5
 Ποινή
 Κανείς μεταχθείς δεν θα δικάζεται για αδίκημα για το οποίο προβλέπεται ανώτατη ποινή αυστηρότερη από την ισόβια κάθειρξη.
 Άρθρο 6
 Αρχεία και κοινοποιήσεις
 1. Για κάθε μεταγωγή συντάσσεται κατάλληλο έγγραφο, υπογεγραμμένου από εκπρόσωπο της EUNAVFOR και από εκπρόσωπο των αρμόδιων αρχών επιβολής του νόμου της Τανζανίας.
 2. Η EUNAVFOR παρέχει στην Τανζανία αρχεία κράτησης σχετικά με κάθε μεταχθέντα. Τα αρχεία αυτά περιλαμβάνουν περιγραφή της σωματικής κατάστασης του μεταχθέντος κατά τη διάρκεια της κράτησης, τον χρόνο της μεταγωγής στην Τανζανία, τον λόγο της κράτησής του, τον χρόνο και τον τόπο όπου κρατήθηκε αρχικά και κάθε απόφαση σχετική με την κράτησή του.
 3. Η Τανζανία είναι υπεύθυνη για την τήρηση ακριβούς αρχείου του κάθε μεταχθέντος, το οποίο περιγράφει μεταξύ άλλων κάθε κατασχεθέν περιουσιακό στοιχείο, τη σωματική κατάσταση του προσώπου, την ακριβή τοποθεσία των τόπων κράτησής του, τις κατηγορίες που του έχουν απαγγελθεί και τις σημαντικές αποφάσεις που ελήφθησαν κατά τη διάρκεια της δίωξης και της δίκης του.
 4. Τα αρχεία αυτά καθίστανται διαθέσιμα στους αντιπροσώπους της ΕΕ και της EUNAVFOR σύμφωνα με τις νομοθετικές και κανονιστικές διατάξεις της Τανζανίας, κατόπιν γραπτού της αιτήματος προς το Υπουργείο Εξωτερικών της Τανζανίας.
 5. Επιπροσθέτως, η Τανζανία γνωστοποιεί στην EUNAVFOR τον τόπο κράτησης κάθε προσώπου το οποίο μετάγεται δυνάμει της παρούσας συμφωνίας, οποιαδήποτε επιδείνωση της σωματικής του κατάστασης και κάθε καταγγελία ανάρμοστης μεταχείρισης. Οι αντιπρόσωποι της ΕΕ και της EUNAVFOR έχουν δυνατότητα πρόσβασης σε κάθε μεταχθέντα δυνάμει της παρούσας συμφωνίας για όσο διάστημα το πρόσωπο αυτό τελεί υπό κράτηση, σύμφωνα με τις ισχύουσες διαδικασίες, και έχουν δικαίωμα να το ανακρίνουν.
 6. Επιτρέπεται σε εθνικές και διεθνείς ανθρωπιστικές οργανώσεις, κατόπιν αιτήματός τους, να επισκεφθούν μεταχθέντες δυνάμει της παρούσας συμφωνίας.
 7. Προκειμένου να εξασφαλισθεί ότι η EUNAVFOR θα είναι σε θέση να

type: contracts

jurisdiction: EU


text:
παράσχει εγκαίρως συνδρομή στην Τανζανία με την παράσταση μαρτύρων της EUNAVFOR και την παροχή σχετικών αποδεικτικών στοιχείων, η Τανζανία κοινοποιεί στην EUNAVFOR την πρόθεσή της να κινήσει διαδικασίες ποινικής εκδίκασης κατά κάθε μεταχθέντος, καθώς και τις προθεσμίες για την προσκόμιση και την εξέταση των αποδεικτικών στοιχείων.
 Άρθρο 7
 Υποχρέωση της ΕΕ και της EUNAVFOR να διευκολύνουν την έρευνα και την ποινική δίωξη
 1. Η ΕΕ και η EUNAVFOR παρέχουν, εντός των ορίων των μέσων και των δυνατοτήτων τους, κάθε συνδρομή στην Τανζανία ενόψει της έρευνας σχετικά με μεταχθέντες και της ποινικής δίωξής τους.
 2. Ειδικότερα, η ΕΕ και η EUNAVFOR:
 α)
 διαβιβάζει τα αρχεία κράτησης που τηρούνται σύμφωνα με το άρθρο 6, παράγραφος 2 της παρούσας συμφωνίας·
 β)
 επεξεργάζεται τα αποδεικτικά στοιχεία σύμφωνα με τις απαιτήσεις των αρμόδιων τανζανικών αρχών, όπως συμφωνείται στις εκτελεστικές ρυθμίσεις του άρθρου 10·
 γ)
 επιδιώκει να προσκομίζει μαρτυρικές καταθέσεις ή ένορκες βεβαιώσεις από το προσωπικό της EUNAVFOR που συμμετείχε σε οιοδήποτε περιστατικό σε σχέση με το οποίο μετήχθησαν πρόσωπα δυνάμει της παρούσας συμφωνίας·
 δ)
 διαβιβάζει όλα τα σχετικά κατασχεθέντα περιουσιακά στοιχεία που ευρίσκονται στην κατοχή της EUNAVFOR·
 ε)
 διατηρεί ή διαβιβάζει όλα τα σχετικά κατασχεθέντα περιουσιακά στοιχεία, πειστήρια, φωτογραφίες και κάθε αντικείμενο αποδεικτικής αξίας που ευρίσκονται στην κατοχή της EUNAVFOR·
 στ)
 εξασφαλίζει την παράσταση μαρτύρων από το προσωπικό της EUNAVFOR με σκοπό την κατάθεση στο Δικαστήριο (ή με σύνδεση τηλεόρασης ή κάθε άλλο εγκεκριμένο τεχνολογικό μέσο) κατά τη διάρκεια της δίκης·
 ζ)
 διευκολύνει την παρουσία των διερμηνέων που απαιτούνται από τις αρμόδιες αρχές της Τανζανίας με σκοπό τη διευκόλυνση των ερευνών και των δικών σχετικά με μεταχθέντες.
 Άρθρο 8
 Σχέσεις με άλλα δικαιώματα των μεταχθέντων
 Κανένα στοιχείο της παρούσας συμφωνίας δεν προορίζεται να παρεκκλίνει ούτε δύναται να ερμηνευθεί ως παρέκκλιση από οποιοδήποτε δικαίωμα που ενδέχεται να έχει ο μεταχθείς δυνάμει της εφαρμοστέας εσωτερικής ή διεθνούς νομοθεσίας.
 Άρθρο 9
 Σύνδεσμος και διαφορές
 1. Κάθε ζήτημα που προκύπτει από την εφαρμογή της παρούσας συμφωνίας εξετάζεται από κοινού από της αρμόδιες αρχές της ΕΕ και της Τανζανίας.
 2. Εν απουσία πρότερης διευθέτησης, οι διαφορές επί της ερμηνείας ή της εφαρμογής της παρούσας συμφωνίας διευθετούνται αποκλειστικά με διπλωματικά μέσα μεταξύ των αντιπροσώπων της Τανζανίας και της ΕΕ.
 Άρθρο 10
 Εκτελεστικές ρυθμίσεις
 1. Για της σκοπούς της εφαρμογής της παρούσας συμφωνίας, τα επιχειρησιακά, διοικητικά και τεχνικά θέματα μπορούν να αποτελούν το αντικείμενο εκτελεστικών ρυθμίσεων που θα συνάπτονται μεταξύ των αρμόδιων αρχών της Τανζανίας, αφενός, και των αρμόδιων αρχών της ΕΕ και των αποστελλόντων κρατών, αφετέρου.
 2. Οι εκτελεστικές ρυθμίσεις μπορούν να καλύπτουν, μεταξύ άλλων:
 α)
 Την ακριβή μνεία των αρμόδιων αρχών επιβολής του νόμου της Τανζανίας, στις οποίες η EUNAVFOR δύναται να μετάγει πρόσωπα.
 β)
 Τις εγκαταστάσεις στις οποίες θα κρατούνται οι μεταχθέντες.
 γ)
 Τον χειρισμό εγγράφων, περιλαμβανομένων των σχετικών με τη συλλογή αποδείξεων, τα οποία διαβιβάζονται στις αρμόδιες αρχές επιβολής του νόμου της Τανζανίας κατά τη μεταγωγή προσώπου.
 δ)
 Τα σημεία επαφής για τις κοινοποιήσεις και τις λεπτομέρειες συναγερμού από την EUNAVFOR στις αρμόδιες αρχές της Τανζανίας.
 ε)
 Τα έντυπα που πρέπει να χρησιμοποιούνται για τις μεταφορές.
 στ)
 Την


text:
παροχή τεχνικής βοήθειας, εμπειρογνωμοσύνης, εκπαίδευσης και άλλης συνδρομής στον επαναπατρισμό, την κράτηση, τον προσδιορισμό της ιθαγένειας, τη νομική εκπροσώπηση και τα θέματα που αφορούν τις ευθύνες, κατόπιν αιτήματος της Τανζανίας, προκειμένου να επιτευχθούν οι σκοποί της παρούσας συμφωνίας.
 Άρθρο 11
 Έναρξη και λήξη ισχύος της συμφωνίας
 1. Η παρούσα συμφωνία εφαρμόζεται προσωρινά από την ημερομηνία της υπογραφής της και τίθεται σε ισχύ όταν καθένα από τα μέρη γνωστοποιήσει στο έτερο μέρος ότι έχει ολοκληρώσει τις εσωτερικές του διαδικασίες για την επικύρωση της παρούσας συμφωνίας.
 2. Εκάτερον των μερών μπορεί να καταγγείλει γραπτώς την παρούσα συμφωνία. Εν τοιαύτη περιπτώσει, η καταγγελία αποκτά ισχύ τρεις μήνες μετά την ημερομηνία παραλαβής της εν λόγω γνωστοποίησης.
 3. Η παρούσα συμφωνία δύναται να τροποποιηθεί με γραπτή συμφωνία των μερών.
 4. Η λήξη της παρούσας συμφωνίας δεν επηρεάζει τα δικαιώματα ή τις υποχρεώσεις που έχουν προκύψει από την εκτέλεσή της πριν από τη λήξη της, περιλαμβανομένων των δικαιωμάτων κάθε μεταχθέντος για όσο διάστημα τελεί υπό κράτηση ή δικαστική δίωξη στην Τανζανία.
 5. Μετά τη λήξη της παρούσας συμφωνίας, κάθε δικαίωμα της ΕΕ δυνάμει της παρούσας συμφωνίας δύναται να ασκηθεί από οποιοδήποτε πρόσωπο ορισθεί από τον Ύπατο Εκπρόσωπο της ΕΕ για θέματα εξωτερικής πολιτικής και πολιτικής ασφαλείας. Μετά τη λήξη της συμφωνίας, όλες οι κοινοποιήσεις που θα αποστέλλονταν στην EUNAVFOR δυνάμει της παρούσας συμφωνίας θα αποστέλλονται στον Ύπατο Εκπρόσωπο της ΕΕ για θέματα εξωτερικής πολιτικής και πολιτικής ασφαλείας.
 Έγινε στις Βρυξέλλες, την πρώτη Απριλίου του έτους δύο χιλιάδες δεκατέσσερα σε δύο πρωτότυπα, αμφότερα στην αγγλική γλώσσα.
 Για την Ευρωπαϊκή Ένωση
 Για την Ηνωμένη Δημοκρατία της Τανζανίας
 (1) ΕΕ L 301 της 12.11.2008, σ. 33.


text:
 Avis juridique important
 |
 21994A1231(15)
 Συμφωνία υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας για τις εγγυημένες τιμές για τη ζάχαρη από ζαχαροκάλαμο για τις περιόδους παραδόσεως 1989/90, 1990/91 και 1991/92
 Επίσημη Εφημερίδα αριθ. L 355 της 31/12/1994 σ. 0017
 ΣΥΜΦΩΝΙΑυπό μορφήν ανταλλαγής επιστολών μεταξύ της Ευρωπαϊκής Oικονομικής Κοινότητας και της Δημοκρατίας της Ινδίας για τις εγγυημένες τιμές για τη ζάχαρη από ζαχαροκάλαμο για τις περιόδους παραδόσεως 1989/90, 1990/91 και 1991/92Επιστολή αριθ. 1Βρυξέλλες, 27 Δεκεμβρίου 1993. Κύριε, Oι αντιπρόσωποι της Δημοκρατίας της Ινδίας και της Επιτροπής, εξ ονόματος της Ευρωπαϊκής Oικονομικής Κοινότητας, συνεφώνησαν, σύμφωνα με τις διατάξεις της συμφωνίας μεταξύ της Ευρωπαϊκής Oικονομικής Κοινότητας και της Δημοκρατίας της Ινδίας για τη ζάχαρη από ζαχαροκάλαμο, να υποβάλλουν στις αρμόδιες αρχές τους προς έγκριση τα ακόλουθα, που πρέπει να αποτελέσουν αντικείμενο ανταλλαγής επιστολών μεταξύ της Δημοκρατίας της Ινδίας και της Κοινότητας. Για τις κατωτέρω περιόδους οι εγγυημένες τιμές που αναφέρονται στο άρθρο 5 παράγραφος 4 της συμφωνίας ορίζονται, για το σκοπό της παρέμβασης που προβλέπεται στο άρθρο 6 της εν λόγω συμφωνίας, ως εξής: >ΘΕΣΗ ΠΗΝΑΚΑ>Oι τιμές αυτές αφορούν μη συσκευασμένη ζάχαρη, αντιπροσωπευτικού ποιοτικού τύπου, όπως καθορίζεται στις κοινοτικές ρυθμίσεις, «cif», «free out», σε ευρωπαϊκά λιμάνια της Κοινότητας. O καθορισμός αυτών των τιμών δεν προδικάζει ουδόλως τις αντίστοιχες θέσεις των συμβαλλομένων μερών όσον αφορά τις αρχές σχετικά με τον προσδιορισμό των εγγυημένων τιμών. Θα σας είμαι ευγνώμων αν μου γνωρίσετε τη λήψη της παρούσας επιστολής και να μου επιβεβαιώσετε ότι αυτή η επιστολή, μαζί με την απάντησή σας, αποτελούν συμφωνία μεταξύ της κυβέρνησης της Δημοκρατίας της Ινδίας και της Κοινότητας. Με εξαιρετική εκτίμηση, Εξ ονόματοςτου Συμβουλίου των Ευρωπαϊκών Κοινοτήτων>ΑΝΑΦΟΡΑ ΣΕ ΦΗΛΜ>Επιστολή αριθ. 2Βρυξέλλες, 27 Δεκεμβρίου 1993. Κύριε, Έχω την τιμή να σας γνωρίσω ότι έλαβα σημερινή επιστολή σας, η οποία έχει ως εξής: «Oι αντιπρόσωποι της Δημοκρατίας της Ινδίας και της Επιτροπής, εξ ονόματος της Ευρωπαϊκής Oικονομικής Κοινότητας, συνεφώνησαν, σύμφωνα με τις διατάξεις της συμφωνίας μεταξύ της Ευρωπαϊκής Oικονομικής Κοινότατας και της Δημοκρατίας της Ινδίας, για τη ζάχαρη από ζαχαροκάλαμο, να υποβάλλουν στις αρμόδιες αρχές τους προς έγκριση τα ακόλουθα, που πρέπει να αποτελέσουν αντικείμενο ανταλλαγής επιστολών μεταξύ της Δημοκρατίας της Ινδίας και της Κοινότητας. Για τις κατωτέρω περιόδους οι εγγυημένες τιμές που αναφέρονται στο άρθρο 5 παράγραφος 4 της συμφωνίας ορίζονται, για το σκοπό της παρέμβασης που προβλέπεται στο άρθρο 6 της εν λόγω συμφωνίας, ως εξής: >ΘΕΣΗ ΠΗΝΑΚΑ>Oι τιμές αυτές αφορούν μη συσκευασμένη ζάχαρη, αντιπροσωπευτικού ποιοτικού τύπου, όπως καθορίζεται στις κοινοτικές ρυθμίσεις, "cif", "free out", σε ευρωπαϊκά λιμάνια της Κοινότητας. O καθορισμός αυτών των τιμών δεν προδικάζει ουδόλως τις αντίστοιχες θέσεις των συμβαλλομένων μερών όσον αφορά τις αρχές σχετικά με τον προσδιορισμό των εγγυημένων τιμών. Θα σας είμαι ευγνώμων αν μου γνωρίσετε τη λήψη της παρούσας επιστολής και μου επιβεβαιώσετε ότι αυτή η επιστολή, μαζί με την απάντησή σας, αποτελούν συμφωνία μεταξύ της κυβέρνησης της Δημοκρατίας της Ινδίας και της Κοινότητας.» Έχω την τιμή να σας επιβεβαιώσω ότι η κυβέρνηση της Δημοκρατίας της Ινδίας ΑΚΕ συμφωνεί με τα ανωτέρω. Με εξαιρετική εκτίμηση, Για


text:
 10.6.2010
 EL
 Επίσημη Εφημερίδα της Ευρωπαϊκής Ένωσης
 L 143/8
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 19/2010
 της 12ης Μαρτίου 2010
 για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα I της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 18/2010 της 1ης Μαρτίου 2010 (1).
 (2)
 Ο κανονισμός (ΕΚ) αριθ. 832/2007 της Επιτροπής, της 16ης Ιουλίου 2007, για την τροποποίηση του κανονισμού (ΕΚ) αριθ. 197/2006 όσον αφορά τις χρήσεις πρώην τροφίμων και την παράταση ισχύος των μεταβατικών μέτρων για τα εν λόγω τρόφιμα (2) πρέπει να ενσωματωθεί στη συμφωνία.
 (3)
 O κανονισμός (ΕΚ) αριθ. 829/2007 της Επιτροπής, της 28ης Ιουνίου 2007, για την τροποποίηση των παραρτημάτων I, II, VII, VIII, X και XI του κανονισμού (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου σχετικά με τη διάθεση στην αγορά ορισμένων ζωικών υποπροϊόντων (3) πρέπει να ενσωματωθεί στη συμφωνία.
 (4)
 Ο κανονισμός (ΕΚ) αριθ. 1432/2007 της Επιτροπής, της 5ης Δεκεμβρίου 2007, για την τροποποίηση των παραρτημάτων I, II και VI του κανονισμού (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου σχετικά με την επισήμανση και τη μεταφορά ζωικών υποπροϊόντων (4) πρέπει να ενσωματωθεί στη συμφωνία.
 (5)
 Ο κανονισμός (ΕΚ) αριθ. 1576/2007 της Επιτροπής, της 21ης Δεκεμβρίου 2007, για την τροποποίηση του κανονισμού (ΕΚ) αριθ. 92/2005 για την εφαρμογή του κανονισμού (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου όσον αφορά τους τρόπους διάθεσης και χρησιμοποίησης των ζωικών υποπροϊόντων πρέπει να ενσωματωθεί (5) στη συμφωνία.
 (6)
 Η παρούσα απόφαση δεν εφαρμόζεται στο Λιχτενστάιν.
 (7)
 Η παρούσα απόφαση εφαρμόζεται στην Ισλανδία με τη μεταβατική περίοδο που ορίζεται στην παράγραφο 2 του εισαγωγικού μέρους του κεφαλαίου I του παραρτήματος I για τους τομείς στους οποίους δεν ίσχυε η συμφωνία για την Ισλανδία πριν από την αναθεώρηση του παρόντος κεφαλαίου με την απόφαση αριθ. 133/2007 της Μεικτής Επιτροπής του ΕΟΧ, της 26ης Οκτωβρίου 2007 (6),
 ΑΠΟΦΑΣΙΖΕΙ:
 Άρθρο 1
 Το κεφάλαιο I του παραρτήματος I της συμφωνίας τροποποιείται ως εξής:
 1)
 Οι ακόλουθες περιπτώσεις προστίθενται στο σημείο 9β του μέρους 7.1 [κανονισμός (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου]:
 «—
 32007 R 0829: Κανονισμός (ΕΚ) αριθ. 829/2007 της Επιτροπής της 28ης Ιουνίου 2007 (ΕΕ L 191 της 21.7.2007, σ. 1),
 —
 32007 R 1432: Κανονισμός (ΕΚ) αριθ. 1432/2007 της Επιτροπής της 5ης Δεκεμβρίου 2007 (ΕΕ L 320 της 6.12.2007, σ. 13).»
 2)
 Στο σημείο 39 [κανονισμός (ΕΚ) αριθ. 92/2005 της Επιτροπής] του μέρους 7.2, προστίθενται οι ακόλουθες περιπτώσεις:
 «—
 32007 R 1576: Κανονισμός (ΕΚ) αριθ. 1576/2007 της Επιτροπής της 21ης Δεκεμβρίου 2007 (ΕΕ L 340 της 22.12.2007, σ. 89).»
 3)
 Στο σημείο 45 [κανονισμός (ΕΚ) αριθ. 197/2006 της Επιτροπής] του μέρους 7.2, προστίθενται τα εξής:
 «, όπως τροποποιήθηκε με:
 —
 32007 R 0832: κανονισμός (ΕΚ) αριθ. 832/2007


text:
της Επιτροπής της 16ης Ιουλίου 2007 (ΕΕ L 185 της 17.7.2007, σ. 7).»
 Άρθρο 2
 Τα κείμενα των κανονισμών (ΕΚ) αριθ. 832/2007, (ΕΚ) αριθ. 829/2007, (ΕΚ) αριθ. 1432/2007 και (ΕΚ) αριθ. 1576/2007 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 13 Μαρτίου 2010, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (7), ή κατά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 135/2007 της 26ης Οκτωβρίου 2007, εφόσον αυτή είναι μεταγενέστερη.
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 12 Μαρτίου 2010.
 Για τη Μεικτή Επιτροπή του ΕΟΧ
 Ο Πρόεδρος
 Alan SEATTER
 (1) Βλέπε σελίδα 4της παρούσας Επίσημης Εφημερίδας.
 (2) ΕΕ L 185 της 17.7.2007, σ. 7.
 (3) ΕΕ L 191 της 21.7.2007, σ. 1.
 (4) ΕΕ L 320 της 6.12.2007, σ. 13.
 (5) ΕΕ L 340 της 22.12.2007, σ. 89.
 (6) ΕΕ L 100 της 10.4.2008, σ. 27.
 (7) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21996A0330(07)
 Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Μολδαβίας σχετικά με την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Μολδαβίας για το εμπόριο κλωστοϋφαντουργικών προϊόντων προκειμένου να ληφθεί υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση - Ανταλλαγή διακοινώσεων ανεπίσημη μετάφραση
 Επίσημη Εφημερίδα αριθ. L 081 της 30/03/1996 σ. 0146 - 0169
 AGREEMENT in the form of an Exchange of Letters between the European Community and the Republic of Moldova amending the Agreement between the European Economic Community and the Republic of Moldova on trade in textile products to take into account the accession of the Republic of Austria, the Republic of Finland, and the Kingdom of Sweden to the European Union Letter from the Council of the European Union Sir,1. I have the honour to refer to the Agreement between the European Economic Community and the Republic of Moldova on trade in textile products initialled on 14 May 1993.2. In order to take into account the accession of the Republic of Austria, the Republic of Finland, and the Kingdom of Sweden to the European Union on 1 January 1995, the European Community considers that the following amendments should be made to the Agreement between the European Economic Community and the Republic of Moldova on trade in textile products:2.1. The following text is added after Article 5, paragraph 2:'For the purposes of applying the provisions of paragraph 2 in the year 1995, the preceding year's total imports from all third countries shall be calculated on the basis of imports into the Community as constituted on 31 December 1994 and of imports into Austria, Finland, and Sweden. Trade between the Community, Austria, Finland, and Sweden, or between Austria, Finland, and Sweden shall be excluded from this total.`2.2. Article 14, paragraph 2, subparagraph 2, second indent of Protocol A, Title IV should be amended as follows:'- two letters identifying the intended Member State of customs clearance as follows:AT = AustriaBL = BeneluxDE = Federal Republic of GermanyDK = DenmarkEL = GreeceES = SpainFI = FinlandFR = FranceGB = United KingdomIE = IrelandIT = ItalyPT = PortugalSE = Sweden`2.3. The Annex to Protocol A setting out the model of the certificate of origin is replaced by Appendix I to this letter.2.4. The Annex to Protocol A setting out model 1 of the export licence is replaced by Appendix II to this letter.2.5. The Annex to Protocol A setting out model 2 of the export licence is replaced by Appendix III to this letter.2.6. The Annex to Protocol B setting out the model of the certificate applicable to certain cottage industry and folklore products is replaced by Appendix IV to this letter.2.7. Notwithstanding the modifications referred to under points 2.3, 2.4, 2.5 and 2.6, during a transitional period that will end on 30 June 1995, the competent authorities of the Republic of Moldova shall be authorized to


text: continue issuing the forms that were in use in 1994.3. I should be obliged if you could kindly confirm the acceptance of your Government of the foregoing. Should this be the case, this Agreement in the form of an Exchange of Letters shall enter into force on the first day of the month following the day on which the Parties have notified each other that the legal procedures necessary to this end have been completed. In the meantime, it shall be applied provisionally from 1 January 1995 on the conditions to be specified in an Exchange of Notes (see Appendix V).Please accept, Sir, the assurance of my highest consideration.For the Council of the European UnionAppendix I ANNEX TO PROTOCOL A, ARTICLE 2 (1) >ΑΝΑΦΟΡΑ ΣΕ ΦΗΛΜ>Appendix II ANNEX TO PROTOCOL A, ARTICLE 7 (1): MODEL 1 >ΑΝΑΦΟΡΑ ΣΕ ΦΗΛΜ>Appendix III ANNEX TO PROTOCOL A, ARTICLE 7 (3): MODEL 2 >ΑΝΑΦΟΡΑ ΣΕ ΦΗΛΜ>Appendix IV ANNEX TO PROTOCOL B >ΑΝΑΦΟΡΑ ΣΕ ΦΗΛΜ>Appendix V Exchange of Notes The Directorate-General for External Economic Relations of the Commission of the European Communities presents its compliments to the Mission of the Republic of Moldova to the European Communities and has the honour to refer to the Agreement on Trade in Textile Products between the Republic of Moldova and the European Economic Community initialled on 14 May 1993 as amended by the Exchange of Letters initialled on 1 March 1995.The Directorate-General wishes to inform the Mission that whilst awaiting the completion of the necessary procedures for the conclusion and coming into force of the amended Agreement, the European Community is prepared to allow the provisions of the Agreement to apply de facto from 1 January 1995. This is on the understanding that either Party may at any time terminate this de facto application of the amended Agreement provided that one hundred and twenty days' notice is given.The Directorate-General for External Economic Relations would be grateful if the Mission would confirm its agreement to the foregoing.The Directorate-General for External Economic Relations of the Commission of the European Communities avails itself of this opportunity to renew to the Mission of the Republic of Moldova to the European Communities the assurance of its highest consideration.Letter from the Government of the Republic of Moldova Sir,I have the honour to acknowledge receipt of your letter of . . . which reads as follows:'Sir,1. I have the honour to refer to the Agreement between the European Economic Community and the Republic of Moldova on trade in textile products initialled on 14 May 1993.2. In order to take into account the accession of the Republic of Austria, the Republic of Finland, and the Kingdom of Sweden to the European Union on 1 January 1995, the European Community considers that the following amendments should be made to the Agreement between the European Economic Community and the Republic of Moldova on trade in textile products:2.1. The following text is added after Article 5, paragraph 2:"For the purposes of applying the provisions of paragraph 2 in the


text: year 1995, the preceding year's total imports from all third countries shall be calculated on the basis of imports into the Community as constituted on 31 December 1994 and of imports into Austria, Finland, and Sweden. Trade between the Community, Austria, Finland, and Sweden, or between Austria, Finland, and Sweden shall be excluded from this total."2.2. Article 14, paragraph 2, subparagraph 2, second indent of Protocol A, Title IV should be amended as follows:"- two letters identifying the intended Member State of customs clearance as follows:AT = AustriaBL = BeneluxDE = Federal Republic of GermanyDK = DenmarkEL = GreeceES = SpainFI = FinlandFR = FranceGB = United KingdomIE = IrelandIT = ItalyPT = PortugalSE = Sweden"2.3. The Annex to Protocol A setting out the model of the certificate of origin is replaced by Appendix I to this letter.2.4. The Annex to Protocol A setting out model 1 of the export licence is replaced by Appendix II to this letter.2.5. The Annex to Protocol A setting out model 2 of the export licence is replaced by Appendix III to this letter.2.6. The Annex to Protocol B setting out the model of the certificate applicable to certain cottage industry and folklore products is replaced by Appendix IV to this letter.2.7. Notwithstanding the modifications referred to under points 2.3, 2.4, 2.5 and 2.6, during a transitional period that will end on 30 June 1995, the competent authorities of the Republic of Moldova shall be authorized to continue issuing the forms that were in use in 1994.3. I should be obliged if you could kindly confirm the acceptance of your Government of the foregoing. Should this be the case, this Agreement in the form of an Exchange of Letters shall enter into force on the first day of the month following the day on which the Parties have notified each other that the legal procedures necessary to this end have been completed. In the meantime, it shall be applied provisionally from 1 January 1995 on the conditions to be specified in an Exchange of Notes (see Appendix V).Please accept, Sir, the assurance of my highest consideration.`I have the honour to confirm that my Government is in agreement with the contents of your letter.Please accept, Sir, the assurance of my highest consideration.For the Government of the Republic of MoldovaAppendix I ANNEX TO PROTOCOL A, ARTICLE 2 (1) >ΑΝΑΦΟΡΑ ΣΕ ΦΗΛΜ>Appendix II ANNEX TO PROTOCOL A, ARTICLE 7 (1): MODEL 1 >ΑΝΑΦΟΡΑ ΣΕ ΦΗΛΜ>Appendix III ANNEX TO PROTOCOL A, ARTICLE 7 (3): MODEL 2 >ΑΝΑΦΟΡΑ ΣΕ ΦΗΛΜ>Appendix IV ANNEX TO PROTOCOL B >ΑΝΑΦΟΡΑ ΣΕ ΦΗΛΜ>Appendix V Exchange of Notes The Mission of the Republic of Moldova to the European Communities presents its compliments to the Directorate-General for External Economic Relations of the Commission of the European Communities and has the honour to refer to the Note of the Directorate-General of (date of Note Verbale) regarding the Agreement on Trade in Textile Products between the Republic of Moldova and the European Economic Community initialled on 14 May


text: 1993 as amended by the Exchange of Letters initialled on 1 March 1995.The Mission of the Republic of Moldova to the European Communities wishes to confirm to the Directorate-General that whilst awaiting the completion of the necessary procedures for the conclusion and coming into force of the adapted Agreement, the Government of the Republic of Moldova is prepared to allow the provisions of the Agreement to apply de facto from 1 January 1995. This is on the understanding that either Party may at any time terminate this de facto application of the adapted Agreement provided that one hundred and twenty days' notice is given.The Mission of the Republic of Moldova to the European Communities avails itself of this opportunity to renew to the Directorate-General for External Economic Relations of the Commission of the European Communities the assurance of its highest consideration.


text:
'Αριθ . L 247 / 22 Επίσημη Εφημερίδα τών Ευρωπαϊκών Κοινοτήτων 31 . 8 . 81
 ΑΠΟΦΑΣΗ άριθ. 2/81 ΤΗΣ ΜΙΚΤΗΣ ΕΠΙΤΡΟΠΗΣ
 τής 8ης 'Ιουλίου 1981
 περί τροποποιήσεως τοϋ πρωτοκόλλου άριθ. 3 περί τοϋ όρισμοϋ τής έννοιας « καταγόμενα
 προϊόντα» ή «προϊόντα καταγωγής» καί περί τών μεθόδων διοικητικής συνεργασίας, προκειμέ
 νου νά ληφθεί ύπόψη ή τροποποίηση τής διεθνοϋς μεθόδου προσδιορισμού τής «δασμολογητέας
 αξίας»
 H ΜΙΚΤΗ ΕΠΙΤΡΟΠΗ ,
 Έχοντας ύπόψη :
 τή συμφωνία μεταξύ τής Εύρωπαϊκής ΟΙκονομικής Κοινότητος καί τοϋ Βασιλείου τής
 Νορβηγίας, πού ύπεγράφη στίς Βρυξέλλες στίς 14 Μαΐου 1973 ,
 τό πρωτόκολλο άριθ . 3 περί τοΰ όρισμοΰ τής έννοιας « καταγόμενα προϊόντα» ή «προϊόντα
 καταγωγής», καί περί τών μεθόδων διοικητικής συνεργασίας, καί ιδίως τό όρθρο 28,
 Εκτιμώντας:
 δτι πρέπει νά τροποποιηθεί ή έπεξηγηματική σημείωση άριθ . 6 τοΰ πρωτοκόλλου τούτου,
 συνεπεία τής υίοθετήσεως τής συμφωνίας περί έφαρμογής τοΰ άρθρου VII τής Γενικής
 Συμφωνίας Δασμών καί Εμπορίου πού συνήφθη στή Γενεύη στίς 12 Απριλίου 1979, ή όποία
 περιλαμβάνει νέα διεθνή μέθοδο προσδιορισμού τής «δασμολογητέας άξίας»,
 ΑΠΟΦΑΣΙΖΕΙ :
 Άρθρο 1
 Στήν έπεξηγηματική σημείωση άριθ . 6 τοΰ πρωτοκόλλου άριθ . 3 , τό δεύτερο έδάφιο άντικα
 θίσταται άπό τό άκόλουθο κείμενο :
 «Ώς "δασμολογητέα άξία" νοείται έκείνη ή όποία καθορίζεται κατά τή συμφωνία περί τής
 έφαρμογής τοΰ άρθρου VII τής Γενικής Συμφωνίας Δασμών καί Εμπορίου, πού συνήφθη στή
 Γενεύη στίς 12 Απριλίου 1979 .».
 Άρθρο 2
 Ή παρούσα άπόφαση άρχίζει νά ισχύει άπό 1ης ' Ιανουαρίου 1981 .
 "Εγινε στίς Βρυξέλλες, στίς 8 ' Ιουλίου 1981 .
 Γιά τή Μικτή Επιτροπή
 Ό Πρόεδρος
 Pierre DUCHATEAU


text:
 Avis juridique important
 |
 21999D0513(03)
 Απόφαση της Μεικτής Επιτροπής του ΕΟΧ αριθ. 67/98, της 4ης Ιουλίου 1998, για τροποποίηση του παραρτήματος VI (κοινωνική ασφάλιση) της συμφωνίας για τον ΕΟΧ
 Επίσημη Εφημερίδα αριθ. L 123 της 13/05/1999 σ. 0062 - 0063
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧαριθ. 67/98της 4ης Ιουλίου 1998για τροποποίηση του παραρτήματος VI (κοινωνική ασφάλιση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο για την προσαρμογή της συμφωνίας για τον Ευρωπαϊκό Οικονομικό Χώρο, που στο εξής αναφέρεται ως "συμφωνία", και ιδίως το άρθρο 98,Εκτιμώντας:ότι το παράρτημα VI της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 24/98, της 27ης Μαρτίου 1998(1)·ότι ο κανονισμός (ΕΚ) αριθ. 1290/97 του Συμβουλίου, της 27ης Ιουνίου 1997, για την τροποποίηση του κανονισμού (ΕΟΚ) αριθ. 1408/71 περί εφαρμογής των συστημάτων κοινωνικής ασφάλισης στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας και του κανονισμού (ΕΟΚ) αριθ. 574/72 που καθορίζει τον τρόπο εφαρμογής του κανονισμού (ΕΟΚ) αριθ. 1408/71(2) πρέπει να ενσωματωθεί στη συμφωνία·ότι οι διάφορες προσαρμογές του κανονισμού (ΕΟΚ) αριθ. 574/72 του Συμβουλίου πρέπει να ενημερωθούν,ΑΠΟΦΑΣΙΖΕΙ:Άρθρο 1Στο σημείο 1 [κανονισμός (ΕΟΚ) αριθ. 1408/71 του Συμβουλίου], του παραρτήματος VI της συμφωνίας, θα πρέπει να προστεθούν τα εξής πριν από τις προσαρμογές: "και που στη συνέχεια τροποποιήθηκε από:- 397 R 1290: κανονισμός (ΕΚ) αριθ. 1290/97 του Συμβουλίου, της 27ης Ιουνίου 1997 (ΕΕ L 176 της 4.7.1997, σ. 1)."Άρθρο 2Το σημείο 2 [κανονισμός (ΕΟΚ) αριθ. 574/72 του Συμβουλίου] του παραρτήματος VI της συμφωνίας θα τροποποιηθεί ως εξής:1. Προστίθενται τα ακόλουθα πριν τις προσαρμογές: "και που στη συνέχεια τροποποιήθηκε από:- 397 R 1290: κανονισμός (ΕΚ) αριθ. 1290/97 του Συμβουλίου, της 27ης Ιουνίου 1997 (ΕΕ L 176 της 4.7.1997, σ. 1)."2. Το κείμενο της προσαρμογής ζ), τίτλος "153. ΝΟΡΒΗΓΙΑ-ΗΝΩΜΕΝΟ ΒΑΣΙΛΕΙΟ", αντικαθίσταται από τα εξής: "Η ανταλλαγή επιστολών της 20ής Μαρτίου 1997 και της 3ης Απριλίου 1997 σχετικά με τα άρθρα 36 παράγραφος 3 και 63 παράγραφος 3 του κανονισμού (επιστροφή ή παραίτηση από την απαίτηση επιστροφής του κόστους των παροχών σε είδος), και το άρθρο 105 του κανονισμού εφαρμογής (παραίτηση απόδοσης των εξόδων που προκύπτουν από τον ειδικό έλεγχο και από τις ιατρικές εξετάσεις)."3. Το κείμενο της προσαρμογής μ), τίτλος "Ο. ΙΣΛΑΝΔΙΑ", αντικαθίσταται από το ακόλουθο: "1. Για την εφαρμογή των άρθρων 13 παράγραφος 2 στοιχείο δ), 14 παράγραφος 1 στοιχείο α), 14 παράγραφος 2 στοιχείο β), 14α παράγραφος 1 στοιχείο α), 14α παράγραφος 2, 14α παράγραφος 4, 14β παράγραφος 1, 14β παράγραφος 2, 14β παράγραφος 4 και 14γ στοιχείο α), του κανονισμού και των άρθρων 11, 11α, 12α παράγραφος 2 στοιχείο 1, 12α παράγραφος 5 στοιχείο γ) και 12α παράγραφος 7 στοιχείο α) του κανονισμού εφαρμογής:AlÞjóðadeild Tryggingastofnunar ríkisins (Διεθνές τμήμα του Κρατικού Ινστιτούτο Κοινωνικής Ασφάλισης), Reykjavik.2. Για την εφαρμογή του άρθρου 17 του κανονισμού:Heilbrigðis- og tryggingamálaráðuneytið (Υπουργείο Υγείας και Κοινωνικής Ασφάλισης) Reykjavik.3. Για την εφαρμογή των κεφαλαίων 1, 2, 3, 4, 5 και 8 του τίτλου III του κανονισμού και των διατάξεων που σχετίζονται με


text: τις διατάξεις του κανονισμού εφαρμογής:Tryggingastofnun ríkisins (Κρατικό Ινστιτούτο Κοινωνικής Ασφάλισης) Reykjavik.4. Για την εφαρμογή του κεφαλαίου 6 του τίτλου ΙΙΙ του κανονισμού και των διατάξεων που σχετίζονται με τις διατάξεις του κανονισμού εφαρμογής:Atvinnuleysistryggingasjoður, vinnumálaskrifstofan (Ίδρυμα Ασφάλισης Ανέργων) Reykjavik.5. Για την εφαρμογή του κεφαλαίου 7 του τίτλου ΙΙΙ του κανονισμού και των διατάξεων που σχετίζονται με τις διατάξεις του κανονισμού εφαρμογής:Ríkisskattstjóri (Διεύθυνση εσωτερικών εσόδων) Reykjavik."Άρθρο 3Τα κείμενα του κανονισμού (ΕΚ) αριθ. 1290/97 του Συμβουλίου στην ισλανδική και νορβηγική γλώσσα, που επισυνάπτονται στις αντίστοιχες γλωσσικές διατυπώσεις της παρούσας απόφασης, είναι αυθεντικά.Άρθρο 4Η παρούσα απόφαση αρχίζει να ισχύει την 5η Ιουλίου 1998, υπό τον όρο ότι έχουν πραγματοποιηθεί όλες οι ανακοινώσεις, βάσει του άρθρου 103 παράγραφος 1 της συμφωνίας, προς τη Μεικτή Επιτροπή του ΕΟΧ.Άρθρο 5Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 4 Ιουλίου 1998.Για τη Μεικτή Επιτροπή του ΕΟΧΟ ΠρόεδροςF. BARBASO(1) ΕΕ L 310 της 19.11.1998, σ. 4.(2) ΕΕ L 176 της 4.7.1997, σ. 1.


text:
 Avis juridique important
 |
 11957A/PRO/CJ/06
 Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Ατομικής Ενεργείας, Τίτλος 1: Υπηρεσιακή Κατάσταση των δικαστών και των Γενικών Εισαγγελέων, Άρθρο 6
 Αρθρο 6.Οι δικαστές δε δύνανται να απαλλαγούν των καθηκόντων τους ούτε να κηρυχθούν έκπτωτοι του δικαιώματός τους προς συνταξιοδότηση ή άλλων αντ’αυτού πλειονεκτημάτων, εκτός αν με ομόφωνη απόφαση των δικαστών και των γενικών εισαγγελέων του Δικαστηρίου, έπαυσαν να ανταποκρίνονται στις απαιτούμενες προϋποθέσεις ή να εκπληρώνουν τις υποχρεώσεις που απορρέουν από το αξίωμά τους. Ο ενδιαφερόμενος δε μετέχει στις διασκέψεις αυτές.Ο γραμματεύς γνωστοποιεί την απόφαση του Δικαστηρίου στους προέδρους του Ευρωπαϊκού Κοινοβουλίου και της Επιτροπής και την κοινοποιεί στον πρόεδρο του Συμβουλίου.Σε περίπτωση αποφάσεως που απαλλάσσει το δικαστή των καθηκότων του, διά της τελευταίας αυτής κοινοποιήσεως ή θέση καθίσταται κενή.


text:
 17.7.2014
 EL
 Επίσημη Εφημερίδα της Ευρωπαϊκής Ένωσης
 L 211/18
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 12/2014
 της 14ης Φεβρουαρίου 2014
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) αριθ. 1068/2013 της Επιτροπής, της 30ής Οκτωβρίου 2013, για την τροποποίηση του παραρτήματος II του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τη χρήση των διφωσφορικών αλάτων (E 450), των τριφωσφορικών αλάτων (E 451) και πολυφωσφορικών αλάτων (E 452) στα υγράλατα ψάρια (1) πρέπει να ενσωματωθεί στη συμφωνία για τον ΕΟΧ.
 (2)
 Η παρούσα απόφαση αφορά νομοθεσία σχετικά με είδη διατροφής. Η εν λόγω νομοθεσία δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στην εισαγωγή του κεφαλαίου ΧΙΙ του παραρτήματος II της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
 (3)
 Το παράρτημα II της συμφωνίας για τον ΕΟΧ θα πρέπει επομένως να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 54ρκβ [κανονισμός (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου] του κεφαλαίου XII του παραρτήματος II της συμφωνίας για τον ΕΟΧ προστίθεται η ακόλουθη περίπτωση:
 «—
 32013 R 1068: Κανονισμός (ΕΕ) αριθ. 1068/2013 της Επιτροπής της 30ής Οκτωβρίου 2013 (ΕΕ L 289 της 31.10.2013, σ. 58).».
 Άρθρο 2
 Τα κείμενα του κανονισμού (ΕΕ) αριθ. 1068/2013 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 15 Φεβρουαρίου 2014, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (2).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 14 Φεβρουαρίου 2014.
 Για τη Μεικτή Επιτροπή του ΕΟΧ
 Ο Πρόεδρος
 Gianluca GRIPPA
 (1) ΕΕ L 289 της 31.10.2013, σ. 58.
 (2) Δεν έχουν αναφερθεί συνταγματικές απαιτήσεις.


text:
 Avis juridique important
 |
 22002A1129(01)
 Πρόσθετο πρωτόκολλο στην ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, για τον καθορισμό των εμπορικών ρυθμίσεων για ορισμένα ψάρια και προϊόντα αλιείας
 Επίσημη Εφημερίδα αριθ. L 324 της 29/11/2002 σ. 0061 - 0062
 Πρόσθετο πρωτόκολλοστην ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, για τον καθορισμό των εμπορικών ρυθμίσεων για ορισμένα ψάρια και προϊόντα αλιείαςΗ ΕΥΡΩΠΑΪΚΗ ΚΟΙΝΟΤΗΤΑ, εφεξής καλούμενη "Κοινότητα",αφενός, καιΗ ΚΥΒΕΡΝΗΣΗ ΤΗΣ ΤΣΕΧΙΚΗΣ ΔΗΜΟΚΡΑΤΙΑΣ,αφετέρου,ΕΚΤΙΜΩΝΤΑΣ ότι η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας αφετέρου, εφεξής καλούμενη "ευρωπαϊκή συμφωνία", υπεγράφη στις Βρυξέλλες στις 4 Οκτωβρίου 1993 και τέθηκε σε ισχύ την 1η Φεβρουαρίου 1995·ΕΚΤΙΜΩΝΤΑΣ ότι το κεφάλαιο ΙΙΙ του τίτλου ΙΙΙ της ευρωπαϊκής συμφωνίας προβλέπει διαπραγματεύσεις για την παροχή αμοιβαίων δασμολογικών παραχωρήσεων στον αλιευτικό τομέα·ΕΚΤΙΜΩΝΤΑΣ ότι διεξήχθησαν και ολοκληρώθηκαν επιτυχώς μεταξύ της Κοινότητας και της Τσεχικής Δημοκρατίας τεχνικές διαπραγματεύσεις βάσει του άρθρου 21 παράγραφος 5 της ευρωπαϊκής συμφωνίας, για την παροχή αμοιβαίων δασμολογικών παραχωρήσεων στον αλιευτικό τομέα·ΕΚΤΙΜΩΝΤΑΣ ότι οι διαπραγματευθείσες παραχωρήσεις στον αλιευτικό τομέα θα επηρεάσουν τις διμερείς παραχωρήσεις που χορηγήθηκαν στον πλαίσιο της ευρωπαϊκής συμφωνίας, η οποία, κατά συνέπεια, θα πρέπει να τροποποιηθεί με πρωτόκολλο για την προσαρμογή των εμπορικών πτυχών της εν λόγω συμφωνίας·ΕΚΤΙΜΩΝΤΑΣ ότι η Κοινότητα και η Τσεχική Δημοκρατία συμφώνησαν επίσης να εφαρμοστούν οι συμφωνηθείσες δασμολογικές παραχωρήσεις με απλή διοικητική διαδικασία, το ταχύτερο δυνατό και σταδιακά,ΣΥΜΦΩΝΗΣΑΝ στις ακόλουθες διατάξεις:Άρθρο 1Από την ημερομηνία ενάρξεως ισχύος του παρόντος πρωτοκόλλου για τα ψάρια και τα προϊόντα αλιείας που ορίζονται στο άρθρο 1 του κανονισμού (ΕΚ) αριθ. 104/2000 του Συμβουλίου, ο οποίος αντικαθιστά τον κανονισμό (ΕΚ) αριθ. 3687/91 που αναφέρεται στο άρθρο 23 της ευρωπαϊκής συμφωνίας, τα μέρη μειώνουν κατά το ένα τρίτο τους δασμούς που εφαρμόζουν η Κοινότητα και η Τσεχική Δημοκρατία, αντίστοιχα, σε όλα τα ψάρια και τα προϊόντα αλιείας, με εξαίρεση τα προϊόντα που αναφέρονται στο άρθρο 2.Την 1η Ιανουαρίου 2003, τα μέρη μειώνουν εκ νέου κατά το ένα τρίτο τους δασμούς που εφαρμόζονταν κατά την έναρξη ισχύος του παρόντος πρωτοκόλλου.Την 1η Ιανουαρίου 2005, ή νωρίτερα, εφόσον συμφωνηθεί από κοινού, ελευθερώνονται πλήρως οι συναλλαγές για όλα τα ψάρια και τα προϊόντα αλιείας, με εξαίρεση εκείνα που αναφέρονται στο άρθρο 2. Οποιαδήποτε τέτοια συμφωνία για νωρίτερη πλήρη ελευθέρωση των συναλλαγών για όλα τα ψάρια και τα προϊόντα αλιείας εφαρμόζεται σύμφωνα με το άρθρο 6.Άρθρο 2Κατά την έναρξη ισχύος του παρόντος πρωτοκόλλου η Κοινότητα καταργεί τις δασμολογικές ποσοστώσεις για τις ζωντανές πέστροφες (κωδικός ΣΟ 0301 91 90 ) που αναφέρονται στην ευρωπαϊκή συμφωνία και η Κοινότητα ελευθερώνει πλήρως τις συναλλαγές για το προϊόν αυτό καταγωγής Τσεχικής Δημοκρατίας.Άρθρο 3Κατά την έναρξη ισχύος του παρόντος πρωτοκόλλου, η Κοινότητα αυξάνει τις δασμολογικές ποσοστώσεις με μηδενικό δασμό για τα προϊόντα που υπάγονται στη διάκριση ΣΟ 0301 93 00 (ζωντανοί κυπρίνοι) σε 4000 τόνους. Την 1η Ιανουαρίου 2003, η ποσόστωση αυξάνεται σε 4500 τόνους. Την 1η Ιανουαρίου 2004,


text: η ποσόστωση αυξάνεται σε 5000 τόνους. Την 1η Ιανουαρίου 2005, ή νωρίτερα εφόσον συμφωνηθεί από κοινού, η ποσόστωση καταργείται. Οποιαδήποτε τέτοια συμφωνία σχετικά με την κατάργηση της ποσόστωσης νωρίτερα εφαρμόζεται σύμφωνα με το άρθρο 6.Οι διατάξεις του άρθρου 1 εφαρμόζονται στις ποσότητες που εισάγονται στην Κοινότητα πέραν των δασμολογικών ποσοστώσεων.Άρθρο 4Ο υπολογισμός των μειώσεων που αναφέρονται στο άρθρο 1 πραγματοποιείται βάσει κοινών μαθηματικών αρχών, λαμβανομένων υπόψη των εξής:α) όλα τα στοιχεία μετά την υποδιαστολή, τα οποία είναι μικρότερα του 50 (συμπεριλαμβανομένου), στρογγυλοποιούνται προς τα κάτω στον πλησιέστερο ακέραιο αριθμό·β) όλα τα στοιχεία μετά την υποδιαστολή, τα οποία είναι μεγαλύτερα του 50, στρογγυλοποιούνται προς τα πάνω στον πλησιέστερο ακέραιο αριθμό·γ) όλοι οι δασμοί κάτω του 2 % καθορίζονται αυτομάτως σε 0 %.Τα μέρη ανταλλάσσουν πληροφορίες σχετικά με τις περιπτώσεις κατά τις οποίες ισχύουν οι ανωτέρω αρχές.Άρθρο 5Το παρόν πρωτόκολλο αρχίζει να ισχύει την πρώτη ημέρα του μήνα που έπεται της ημερομηνίας κατά την οποία τα μέρη κοινοποίησαν αμοιβαία την ολοκλήρωση των αναγκαίων προς το σκοπό αυτό εσωτερικών διαδικασιών τους.Άρθρο 6Το παρόν πρωτόκολλο δύναται να τροποποιηθεί με απόφαση του Συμβουλίου Σύνδεσης.Hecho en Bruselas, el veintinueve de octubre del dos mil dos./Udfærdiget i Bruxelles den niogtyvende oktober to tusind og to./Geschehen zu Brüssel am neunundzwanzigsten Oktober zweitausendundzwei./Έγινε στις Βρυξέλλες, στις είκοσι εννέα Οκτωβρίου δύο χιλιάδες δύο./Done at Brussels on the twenty-ninth day of October in the year two thousand and two./Fait à Bruxelles, le vingt-neuf octobre deux mille deux./Fatto a Bruxelles, addì ventinove ottobre duemiladue./Gedaan te Brussel, de negenentwintigste oktober tweeduizendtwee./Feito em Bruxelas, em vinte e nove de Outubro de dois mil e dois./Tehty Brysselissä kahdentenakymmenentenäyhdeksäntenä päivänä lokakuuta vuonna kaksituhattakaksi./Som skedde i Bryssel den tjugonionde oktober tjugohundratvå./Dáno v Bruselu dne dvacátého devátého ríjna roku dva tisíce dva.Por la Comunidad Europea/For Det Europæiske Fællesskab/Für die Europäische Gemeinschaft/Για την Ευρωπαϊκή Κοινότητα/For the European Community/Pour la Communauté européenne/Per la Comunità europea/Voor de Europese Gemeenschap/Pela Comunidade Europeia/Euroopan yhteisön puolesta/För Europeiska gemenskapen/za Evropské spolecenství>PIC FILE= "L_2002324EL.006201.TIF">Por la República Checa/For Den Tjekkiske Republik/Für die Tschechische Republik/Για την Τσεχική Δημοκρατία/For the Czech Republic/Pour la République tchèque/Per la Repubblica ceca/Voor de Tsjechische Republiek/Pela República Checa/Tsekin tasavallan puolesta/För Republiken Tjeckien/za Ceskou republiku>PIC FILE= "L_2002324EL.006202.TIF">


text:
 31.5.2016
 EL
 Επίσημη Εφημερίδα της Ευρωπαϊκής Ένωσης
 L 142/25
 ΑΠΌΦΑΣΗ αριθ. 1/2016 ΤΗΣ ΜΕΙΚΤΉΣ ΕΠΙΤΡΟΠΉΣ ΕΕ-ΕΖΕΣ ΓΙΑ ΤΗΝ ΚΟΙΝΉ ΔΙΑΜΕΤΑΚΌΜΙΣΗ
 της 28ης Απριλίου 2016
 για τροποποίηση της σύμβασης της 20ής Μαΐου 1987 περί κοινού καθεστώτος διαμετακόμισης [2016/858]
 Η ΜΕΙΚΤΗ ΕΠΙΤΡΟΠΗ
 Έχοντας υπόψη τη σύμβαση μεταξύ της Ευρωπαϊκής Οικονομικής Κοινότητας, της Δημοκρατίας της Αυστρίας, της Δημοκρατίας της Φινλανδίας, της Δημοκρατίας της Ισλανδίας, του Βασιλείου της Νορβηγίας, του Βασιλείου της Σουηδίας και της Ελβετικής Συνομοσπονδίας, περί κοινού καθεστώτος διαμετακόμισης (1) («η σύμβαση»), και ιδίως το άρθρο 15 παράγραφος 3 στοιχεία α) και γ),
 Εκτιμώντας τα ακόλουθα:
 (1)
 Το άρθρο 15 της σύμβασης εξουσιοδοτεί τη μεικτή επιτροπή που συστήνεται με την εν λόγω σύμβαση («η μεικτή επιτροπή») να συστήνει και να εγκρίνει, με αποφάσεις, τροποποιήσεις της σύμβασης και των προσαρτημάτων της.
 (2)
 Ο κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου (2) και οι κατ' εξουσιοδότηση και εκτελεστικές πράξεις του εφαρμόζονται από την 1η Μαΐου 2016, καθιερώνοντας ένα εκσυγχρονισμένο πλαίσιο τελωνειακών καθεστώτων, συμπεριλαμβανομένων των καθεστώτων διαμετακόμισης.
 (3)
 Για τη διασφάλιση της ομαλής λειτουργίας των εμπορικών συναλλαγών μεταξύ της Ένωσης και των συμβαλλόμενων μερών της σύμβασης, το καθεστώς κοινής διαμετακόμισης θα πρέπει να εναρμονιστεί στον μεγαλύτερο δυνατό βαθμό με το καθεστώς ενωσιακής διαμετακόμισης που προβλέπεται στον κανονισμό (ΕΕ) αριθ. 952/2013 και στις κατ' εξουσιοδότηση και εκτελεστικές πράξεις του. Για τον σκοπό αυτό, είναι απαραίτητες οι τροποποιήσεις στη σύμβαση και στα προσαρτήματά της τόσο σε σχέση με την ουσία όσο και σε σχέση με την ορολογία.
 (4)
 Για να υπάρξει επαρκής σαφήνεια, είναι απαραίτητη η εναρμόνιση ως προς την ορολογία με τον κανονισμό (ΕΕ) αριθ. 952/2013 και τις κατ' εξουσιοδότηση και εκτελεστικές πράξεις του. Οι προτεινόμενες τροποποιήσεις παρουσιάστηκαν και συζητήθηκαν στην ομάδα εργασίας ΕΕ-ΕΖΕΣ για την κοινή διαμετακόμιση και την απλούστευση των διατυπώσεων κατά τις εμπορευματικές συναλλαγές, και η πρόταση για απόφαση της μεικτής επιτροπής της ΕΕ-ΕΖΕΣ σχετικά με την τροποποίηση της σύμβασης περί κοινού καθεστώτος διαμετακόμισης έλαβε προκαταρκτική έγκριση από την εν λόγω ομάδα εργασίας.
 (5)
 Κατά συνέπεια, η σύμβαση πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 1. Το κείμενο της σύμβασης της 20ής Μαΐου 1987 περί κοινού καθεστώτος διαμετακόμισης τροποποιείται σύμφωνα με το παράρτημα Α της παρούσας απόφασης.
 2. Το κείμενο του προσαρτήματος I της σύμβασης, συμπεριλαμβανομένων των παραρτημάτων του προσαρτήματος I, αντικαθίσταται από το κείμενο του παραρτήματος Β της παρούσας απόφασης.
 3. Το κείμενο του προσαρτήματος II της σύμβασης τροποποιείται σύμφωνα με το παράρτημα Γ της παρούσας απόφασης.
 4. Το κείμενο του προσαρτήματος III της σύμβασης τροποποιείται σύμφωνα με το παράρτημα Δ της παρούσας απόφασης.
 5. Τα κείμενα των παραρτημάτων Α1, Α2, Α4, Α6, B1, B2, B3, B5, B6, B11 και Γ7 του προσαρτήματος III της σύμβασης τροποποιούνται σύμφωνα με το παράρτημα Ε της παρούσας απόφασης.
 6. Τα κείμενα των παραρτημάτων B7, B8, B9, B10, Γ1, Γ2, Γ3, Γ4, Γ5 και Γ6 του προσαρτήματος III της σύμβασης αντικαθίστανται από τα κείμενα του παραρτήματος ΣΤ της παρούσας απόφασης.
 7. Το κείμενο του προσαρτήματος IV της σύμβασης, συμπεριλαμβανομένων των παραρτημάτων του προσαρτήματος IV, αντικαθίσταται από το κείμενο του


text:
παραρτήματος Ζ της παρούσας απόφασης.
 Άρθρο 2
 Η παρούσα απόφαση αρχίζει να ισχύει την ημέρα της έκδοσής της.
 Εφαρμόζεται από την 1η Μαΐου 2016.
 Βρυξέλλες, 28 Απριλίου 2016.
 Για τη Μεικτή Επιτροπή
 Ο Πρόεδρος
 Philip KERMODE
 (1) ΕΕ L 226 της 13.8.1987, σ. 2.
 (2) Κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).
 ΠΑΡΑΡΤΗΜΑ A
 Η σύμβαση της 20ής Μαΐου 1987 περί κοινού καθεστώτος διαμετακόμισης τροποποιείται ως εξής:
 1)
 Το άρθρο 1 τροποποιείται ως εξής:
 α)
 Στην παράγραφο 1, το κείμενο «των χωρών ΕΖΕΣ μεταξύ τους» αντικαθίσταται από το κείμενο «των χωρών κοινής διαμετακόμισης μεταξύ τους».
 β)
 Στην παράγραφο 2, το κείμενο «καθεστώς κοινοτικής διαμετακόμισης» αντικαθίσταται από το κείμενο «καθεστώς ενωσιακής διαμετακόμισης».
 2)
 Το άρθρο 2 τροποποιείται ως εξής:
 α)
 Στην παράγραφο 3 στοιχείο α), το πρώτο εδάφιο αντικαθίσταται από το ακόλουθο κείμενο:
 «α)
 στην Κοινότητα:
 μόνον όταν τα εμπορεύματα είναι ενωσιακά. «Ενωσιακά εμπορεύματα»: τα εμπορεύματα που υπάγονται σε οποιαδήποτε από τις ακόλουθες κατηγορίες:
 —
 εμπορεύματα που παράγονται εξ ολοκλήρου στο τελωνειακό έδαφος της Κοινότητας, χωρίς να ενσωματώνονται σε αυτά εμπορεύματα που εισάγονται από χώρες ή εδάφη εκτός του τελωνειακού εδάφους της Κοινότητας,
 —
 εμπορεύματα που εισέρχονται στο τελωνειακό έδαφος της Κοινότητας από χώρες ή εδάφη εκτός του εν λόγω εδάφους και τίθενται σε ελεύθερη κυκλοφορία,
 —
 εμπορεύματα που παρασκευάζονται ή παράγονται στο τελωνειακό έδαφος της Κοινότητας, είτε μόνο από εμπορεύματα που αναφέρονται στη δεύτερη περίπτωση είτε από εμπορεύματα που αναφέρονται στην πρώτη και στη δεύτερη περίπτωση».
 β)
 Στην παράγραφο 3 στοιχείο α) δεύτερο εδάφιο, το κείμενο «κοινοτικά εμπορεύματα» αντικαθίσταται από το κείμενο«ενωσιακά εμπορεύματα».
 γ)
 Στην παράγραφο 3 το στοιχείο β) αντικαθίσταται από το ακόλουθο κείμενο:
 «β)
 σε χώρα κοινής διαμετακόμισης:
 Μόνον εφόσον τα εμπορεύματα έχουν φθάσει στην εν λόγω χώρα υπό το καθεστώς Τ2 και αποστέλλονται εκ νέου υπό τους ειδικούς όρους που προβλέπονται στο άρθρο 9 κατωτέρω».
 δ)
 Στην παράγραφο 4, το κείμενο «τον κοινοτικό χαρακτήρα των εμπορευμάτων» αντικαθίσταται από το κείμενο «τον τελωνειακό χαρακτήρα ενωσιακών εμπορευμάτων» (η πρώτη αλλαγή δεν αφορά την ελληνική έκδοση).
 3)
 Το άρθρο 3 τροποποιείται ως εξής:
 α)
 Στην παράγραφο 1 τα στοιχεία α) και β) αντικαθίστανται από τα ακόλουθα:
 «α)
 “διαμετακόμιση”, η διαδικασία βάσει της οποίας τα εμπορεύματα μεταφέρονται,υπό τον έλεγχο των αρμοδίων αρχών ενός συμβαλλομένου μέρους, σε άλλο συμβαλλόμενο μέρος, ή στο ίδιο συμβαλλόμενο μέρος, αφού υπάρξει τουλάχιστον μία φορά διέλευση συνόρων,
 β)
 “χώρα”, κάθε χώρα κοινής διαμετακόμισης, κάθε κράτος μέλος της Κοινότητας ή κάθε άλλο κράτος που έχει προσχωρήσει στην παρούσα σύμβαση,».
 β)
 Προστίθεται το ακόλουθο στοιχείο:
 «δ)
 “χώρα κοινής διαμετακόμισης”, κάθε χώρα, πλην κράτους μέλους της Κοινότητας που αποτελεί συμβαλλόμενο μέρος της παρούσας σύμβασης,».
 γ)
 Η παράγραφος 2 απαλείφεται.
 δ)
 Στην παράγραφο 3, το κείμενο «οι χώρες της ΕΖΕΣ» αντικαθίσταται από το κείμενο «οι χώρες κοινής διαμετακόμισης».
 4)
 Το άρθρο 7 τροποποιείται ως εξής:
 α)
 Οι παράγραφοι 1, 2 και 3 αντικαθίστανται από τις ακόλουθες:
 «1. Με την επιφύλαξη των ειδικών διατάξεων της παρούσας σύμβασης, στα αρμόδια τελωνεία των


text:
χωρών κοινής διαμετακόμισης ανατίθενται καθήκοντα τελωνείων αναχώρησης, διέλευσης προορισμού και εγγύησης.
 2. Τα αρμόδια τελωνεία των κρατών μελών της Κοινότητας εξουσιοδοτούνται να αποδέχονται διασαφήσεις διαμετακόμισης Τ1 ή Τ2 για τελωνείο προορισμού χώρας κοινής διαμετακόμισης. Με την επιφύλαξη των ειδικών διατάξεων της παρούσας σύμβασης, πιστοποιούν επίσης τον τελωνειακό χαρακτήρα ενωσιακών εμπορευμάτων για τα εν λόγω εμπορεύματα.
 3. Όταν διάφορες αποστολές εμπορευμάτων συγκεντρώνονται και φορτώνονται σε ενιαίο μεταφορικό μέσο, και αποστέλλονται ως συγκεντρωμένη αποστολή από έναν δικαιούχο καθεστώτος υπό ενιαίο καθεστώς Τ1 ή Τ2, από ένα τελωνείο αναχώρησης σε ένα τελωνείο προορισμού για να παραδοθούν σε έναν παραλήπτη, ένα συμβαλλόμενο μέρος μπορεί να ζητήσει οι αποστολές αυτές, εκτός από εξαιρετικές δεόντως αιτιολογημένες περιπτώσεις, να περιλαμβάνονται σε μία ενιαία δήλωση Τ1 ή Τ2 με τον αντίστοιχο κατάλογο ειδών.».
 β)
 Στην παράγραφο 4, το κείμενο «τον κοινοτικό χαρακτήρα των εμπορευμάτων» αντικαθίσταται από το κείμενο «τον τελωνειακό χαρακτήρα ενωσιακών εμπορευμάτων».
 γ)
 Στην παράγραφο 5, το κείμενο «τον κοινοτικό χαρακτήρα των εμπορευμάτων» αντικαθίσταται από το κείμενο «τον τελωνειακό χαρακτήρα ενωσιακών εμπορευμάτων».
 5)
 Το άρθρο 9 τροποποιείται ως εξής:
 α)
 Στην παράγραφο 1, το κείμενο «χώρα ΕΖΕΣ» αντικαθίσταται από το κείμενο «χώρα κοινής διαμετακόμισης».
 β)
 Στην παράγραφο 2, το πρώτο εδάφιο αντικαθίσταται από το ακόλουθο κείμενο:
 «2. Για τα εμπορεύματα που αποστέλλονται εκ νέου από χώρα κοινής διαμετακόμισης, έχοντας υπαχθεί, στην εν λόγω χώρα κοινής διαμετακόμισης, σε τελωνειακό καθεστώς άλλο από το καθεστώς διαμετακόμισης ή τελωνειακής αποταμίευσης, δεν είναι δυνατόν να εφαρμοστεί το καθεστώς Τ2.».
 γ)
 Στην παράγραφο 3, το κείμενο «από χώρα ΕΖΕΣ» αντικαθίσταται από το κείμενο «από χώρα κοινής διαμετακόμισης».
 δ)
 Η παράγραφος 4 αντικαθίσταται από την ακόλουθη:
 «(4) Κάθε δήλωση Τ2 που γίνεται αποδεκτή ή κάθε έγγραφο που αποδεικνύει τον τελωνειακό χαρακτήρα ενωσιακών εμπορευμάτων και το οποίο εκδίδεται από το αρμόδιο τελωνείο χώρας κοινής διαμετακόμισης αναφέρει την αντίστοιχη δήλωση Τ2 ή το αντίστοιχο έγγραφο που αποδεικνύει τον τελωνειακό χαρακτήρα ενωσιακών εμπορευμάτων βάσει του οποίου τα εμπορεύματα έφθασαν στην εν λόγω χώρα κοινής διαμετακόμισης και περιέχει όλες τις ειδικές ενδείξεις που αναφέρονται σε αυτά.».
 6)
 Το άρθρο 11 τροποποιείται ως εξης:
 α)
 Η παράγραφος 2 στοιχείο α) αντικαθίσταται από το ακόλουθο κείμενο:
 «α)
 ο χώρος που περιέχει τα εμπορεύματα, όταν το μεταφορικό μέσο ή το εμπορευματοκιβώτιο έχει εγκριθεί κατ' εφαρμογή άλλων κανονισμών ή αναγνωρισθεί ως κατάλληλο για σφράγιση από το τελωνείο αναχώρησης·».
 β)
 Η παράγραφος 3 αντικαθίσταται από το ακόλουθο κείμενο:
 «3. Το τελωνείο αναχώρησης κρίνει τα μεταφορικά μέσα και τα εμπορευματοκιβώτια ως κατάλληλα για σφράγιση υπό τις ακόλουθες προϋποθέσεις:
 α)
 οι τελωνειακές σφραγίδες μπορούν να τεθούν με απλό και αποτελεσματικό τρόπο στο μεταφορικό μέσο ή το εμπορευματοκιβώτιο·
 β)
 το μεταφορικό μέσο ή το εμπορευματοκιβώτιο είναι κατασκευασμένο με τρόπο που η απομάκρυνση ή εισαγωγή εμπορευμάτων αφήνει ορατά ίχνη, προκαλεί διάρρηξη ή σημάδια παραποίησης των τελωνειακών σφραγίδων, ή η απομάκρυνση ή εισαγωγή καταχωρίζεται σε ηλεκτρονικό σύστημα παρακολούθησης·
 γ)
 το μεταφορικό μέσο ή το εμπορευματοκιβώτιο δεν περιέχει κρυφούς χώρους που να επιτρέπουν την απόκρυψη εμπορευμάτων·
 δ)
 οι χώροι που προορίζονται για τα εμπορεύματα είναι άμεσα προσβάσιμοι για επιθεώρηση από τις τελωνειακές αρχές.».
 γ)
 (Δεν αφορά την ελληνική


text:
έκδοση).
 7)
 Το άρθρο 12 τροποποιείται ως εξής:
 α)
 Οι παράγραφοι 1 και 2 διαγράφονται.
 β)
 Στην παράγραφο 3, το κείμενο «κυρίως υπόχρεος» αντικαθίσταται από το κείμενο «δικαιούχος του καθεστώτος»· (η δεύτερη τροποποίηση δεν αφορά την ελληνική έκδοση).
 8)
 Στο άρθρο 13 παράγραφος 3, το κείμενο «τον κοινοτικό χαρακτήρα των εμπορευμάτων» αντικαθίσταται από το κείμενο «τον τελωνειακό χαρακτήρα ενωσιακών εμπορευμάτων».
 9)
 Στο άρθρο 20 παράγραφος 1, το κείμενο «στο έδαφος των χωρών ΕΖΕΣ» αντικαθίσταται από το κείμενο «στα εδάφη των χωρών κοινής διαμετακόμισης».
 ΠΑΡΑΡΤΗΜΑ B
 Το προσάρτημα I της σύμβασης αντικαθίσταται από το ακόλουθο κείμενο:
 «Προσαρτημα I
 ΔΙΑΔΙΚΑΣΙΕΣ ΚΟΙΝΗΣ ΔΙΑΜΕΤΑΚΟΜΙΣΗΣ
 ΤΙΤΛΟΣ I
 ΓΕΝΙΚΕΣ ΔΙΑΤΑΞΕΙΣ
 ΚΕΦΑΛΑΙΟ I
 Αντικείμενο και πεδίο εφαρμογής του καθεστώτος και ορισμοί
 Άρθρο 1
 Αντικείμενο
 1. Το παρόν προσάρτημα καθορίζει κανόνες που διέπουν το καθεστώς κοινής διαμετακόμισης, σύμφωνα με το άρθρο 1 παράγραφος 3 της σύμβασης.
 2. Οι διατάξεις του παρόντος προσαρτήματος εφαρμόζονται στις πράξεις που διενεργούνται στο πλαίσιο του καθεστώτος κοινής διαμετακόμισης, εκτός εάν ορίζεται άλλως.
 Άρθρο 2
 Μη εφαρμογή του καθεστώτος κοινής διαμετακόμισης στις ταχυδρομικές αποστολές
 Το καθεστώς κοινής διαμετακόμισης δεν εφαρμόζεται στις ταχυδρομικές αποστολές (στις οποίες περιλαμβάνονται και τα ταχυδρομικά δέματα) που πραγματοποιούνται σύμφωνα με τις πράξεις της Παγκόσμιας Ταχυδρομικής Ένωσης, όταν τα εμπορεύματα μεταφέρονται από αυτούς ή για λογαριασμό αυτών που αντλούν δικαιώματα ή υπόκεινται σε υποχρεώσεις δυνάμει των εν λόγω πράξεων.
 Άρθρο 3
 Ορισμοί
 Για τους σκοπούς της σύμβασης ισχύουν οι ακόλουθοι ορισμοί:
 α)
 “τελωνειακές αρχές” νοούνται οι οι τελωνειακές αρχές που είναι υπεύθυνες για την εφαρμογή της σύμβασης και κάθε άλλη αρχή εξουσιοδοτημένη σύμφωνα με το εθνικό δίκαιο για την εφαρμογή της σύμβασης·
 β)
 “πρόσωπο” νοείται το φυσικό πρόσωπο, νομικό πρόσωπο ή ενώσεις προσώπων που δεν αποτελούν νομικά πρόσωπα, αλλά οι οποίες διαθέτουν, σύμφωνα με το ενωσιακό δίκαιο, το εθνικό δίκαιο ή το δίκαιο μιας χώρας κοινής διαμετακόμισης, δικαιοπρακτική ικανότητα·
 γ)
 “διασάφηση διαμετακόμισης” νοείται η πράξη με την οποία κάποιο πρόσωπο δηλώνει σύμφωνα με τον προκαθορισμένο τύπο και τρόπο την επιθυμία του να υπαγάγει εμπόρευμα στο καθεστώς κοινής διαμετακόμισης·
 δ)
 “συνοδευτικό έγγραφο διαμετακόμισης” νοείται το έγγραφο το οποίο εκτυπώνεται με τη χρήση ηλεκτρονικής τεχνικής επεξεργασίας δεδομένων προκειμένου να συνοδεύει τα εμπορεύματα και το οποίο βασίζεται στα στοιχεία της διασάφησης διαμετακόμισης·
 ε)
 “διασαφιστής” νοείται το πρόσωπο που υποβάλλει διασάφηση διαμετακόμισης στο όνομά του ή το πρόσωπο στου οποίου το όνομα υποβάλλεται η εν λόγω δήλωση·
 στ)
 “δικαιούχος του καθεστώτος” νοείται το πρόσωπο που υποβάλλει τη διασάφηση διαμετακόμισης ή για λογαριασμό του οποίου υποβάλλεται η εν λόγω δήλωση·
 ζ)
 “τελωνείο αναχώρησης” νοείται το τελωνείο στο οποίο γίνεται αποδεκτή μια διασάφηση διαμετακόμισης·
 η)
 “τελωνείο διέλευσης” νοείται το τελωνείο το οποίο είναι αρμόδιο για το σημείο εισόδου στο τελωνειακό έδαφος ενός συμβαλλόμενου μέρους όταν τα εμπορεύματα διακινούνται στο πλαίσιο του καθεστώτος κοινής διαμετακόμισης, ή το τελωνείο εξόδου που είναι αρμόδιο για τον τόπο εξόδου από το τελωνειακό έδαφος ενός συμβαλλόμενου μέρους όταν τα εμπορεύματα εγκαταλείπουν το εν λόγω τελωνειακό έδαφος στο πλαίσιο πράξης διαμετακόμισης μέσω των συνόρων μεταξύ του συγκεκριμένου συμβαλλομένου μέρους και τρίτης χώρας,
 θ)
 “τελωνείο προορισμού” νοείται το τελωνείο στο οποίο προσκομίζονται τα εμπορεύματα


text:
που έχουν υπαχθεί στο καθεστώς κοινής διαμετακόμισης για τη λήξη του καθεστώτος·
 ι)
 “κύριος αριθμός αναφοράς (MRN)” νοείται ο αριθμός καταχώρισης που αποδίδεται σε διασάφηση διαμετακόμισης από την αρμόδια τελωνειακή αρχή με τη χρήση ηλεκτρονικής τεχνικής επεξεργασίας δεδομένων·
 ια)
 “τελωνείο εγγύησης” νοείται το τελωνείο στο οποίο οι τελωνειακές αρχές κάθε χώρας αποφασίζουν ότι πρέπει να υποβληθούν εγγυήσεις·
 ιβ)
 “οφειλή” νοείται η υποχρέωση ενός προσώπου να καταβάλει το ποσό των εισαγωγικών ή εξαγωγικών δασμών και των λοιπών επιβαρύνσεων σχετικά με εμπορεύματα που έχουν υπαχθεί στο καθεστώς κοινής διαμετακόμισης·
 ιγ)
 “οφειλέτης” νοείται κάθε πρόσωπο υπόχρεο οφειλής·
 ιδ)
 “παράδοση εμπορευμάτων” νοείται η πράξη με την οποία οι τελωνειακές αρχές καθιστούν τα εμπορεύματα διαθέσιμα για τους σκοπούς που ορίζει το καθεστώς κοινής διαμετακόμισης στο οποίο υπάγονται·
 ιε)
 “πρόσωπο εγκατεστημένο εντός του τελωνειακού εδάφους συμβαλλόμενου μέρους”:
 —
 εάν πρόκειται για φυσικό πρόσωπο, κάθε πρόσωπο που έχει τη συνήθη κατοικία του στο τελωνειακό έδαφος του εν λόγω συμβαλλόμενου μέρους,
 —
 εφόσον πρόκειται για νομικό πρόσωπο ή ένωση προσώπων, κάθε πρόσωπο που έχει στο τελωνειακό έδαφος του εν λόγω συμβαλλόμενου μέρους την καταστατική του έδρα, την κεντρική του διοίκηση ή μόνιμη επιχειρηματική εγκατάσταση·
 ιστ)
 “ηλεκτρονικές τεχνικές επεξεργασίας δεδομένων” νοείται η ηλεκτρονική ανταλλαγή πληροφοριών μεταξύ οικονομικών φορέων και τελωνειακών αρχών, μεταξύ τελωνειακών αρχών και μεταξύ τελωνειακών αρχών και άλλων εμπλεκόμενων δημοσίων ή ευρωπαϊκών ιδρυμάτων ή οργανισμών ή ιδρυμάτων ή οργανισμών χωρών κοινής διαμετακόμισης σε συμφωνημένη και καθορισμένη μορφή με σκοπό την αυτόματη επεξεργασία και αποθήκευση των δεδομένων μετά τη λήψη τους, με τη χρήση οποιουδήποτε από τα ακόλουθα μέσα:
 i)
 ηλεκτρονική ανταλλαγή δεδομένων·
 ii)
 ανταλλαγή μεταξύ υπολογιστών·
 iii)
 ηλεκτρονική μεταφορά δομημένων δεδομένων μέσω τυποποιημένων μηνυμάτων ή υπηρεσιών από ένα ηλεκτρονικό περιβάλλον επεξεργασίας σε άλλο χωρίς ανθρώπινη παρέμβαση·
 iv)
 ηλεκτρονική εισαγωγή δεδομένων σε τελωνειακά συστήματα επεξεργασίας δεδομένων για την αποθήκευση και την επεξεργασία με αποτέλεσμα ηλεκτρονικές απαντήσεις.
 ιζ)
 “ηλεκτρονική ανταλλαγή δεδομένων (EDI)” νοείται η ηλεκτρονική διαβίβαση δεδομένων δομημένων σύμφωνα με τα εγκεκριμένα πρότυπα μηνύματος μεταξύ δύο ηλεκτρονικών συστημάτων·
 ιη)
 “ηλεκτρονικό σύστημα διαμετακόμισης” νοείται το ηλεκτρονικό σύστημα που χρησιμοποιείται για την ηλεκτρονική ανταλλαγή δεδομένων του καθεστώτος κοινής διαμετακόμισης·
 ιθ)
 “τυποποιημένο μήνυμα” νοείται η προκαθορισμένη δομή για την ηλεκτρονική διαβίβαση δεδομένων·
 κ)
 “δεδομένα προσωπικού χαρακτήρα” νοούνται όλες οι πληροφορίες που αφορούν καθορισμένο ή δυνάμενο να καθοριστεί πρόσωπο·
 κα )
 “σταθερές εγκαταστάσεις μεταφοράς” νοούνται τα τεχνικά μέσα (π.χ. αγωγοί και γραμμές μεταφοράς ηλεκτρικής ισχύος) τα οποία χρησιμοποιούνται για τη συνεχή μεταφορά εμπορευμάτων·
 κβ)
 “διαδικασία συνέχειας δραστηριοτήτων” νοείται η διαδικασία που βασίζεται στη χρήση εντύπων που συντάσσονται για να παρασχεθεί η δυνατότητα κατάθεσης της διασάφησης διαμετακόμισης, καθώς και παρακολούθησης της πράξης διαμετακόμισης εφόσον η χρήση του καθεστώτος που βασίζεται σε τεχνικές επεξεργασίας δεδομένων δεν είναι δυνατόν να εφαρμοστεί.
 ΚΕΦΑΛΑΙΟ II
 Γενικές διατάξεις του καθεστώτος κοινής διαμετακόμισης
 Άρθρο 4
 Ηλεκτρονικό σύστημα σχετικό με το καθεστώς
 1. Για τη συμπλήρωση των τελωνειακών διατυπώσεων του καθεστώτος κοινής διαμετακόμισης, χρησιμοποιείται το ηλεκτρονικό σύστημα διαμετακόμισης, εκτός εάν προβλέπεται διαφορετικά στο παρόν προσάρτημα.
 2. Τα συμβαλλόμενα μέρη καθορίζουν με κοινή συμφωνία τα μέτρα για την εφαρμογή του ηλεκτρονικού συστήματος διαμετακόμισης με τα οποία προβλέπονται τα εξής:
 α)
 οι κανόνες


text:
που ορίζουν και διέπουν τα μηνύματα που θα ανταλλάσσονται μεταξύ των τελωνείων και που απαιτούνται για την εφαρμογή της τελωνειακής νομοθεσίας·
 β)
 το σύνολο των κοινών δεδομένων και το υπόδειγμα των δεδομένων που θα περιλαμβάνουν τα μηνύματα που θα ανταλλάσσονται σύμφωνα με την τελωνειακή νομοθεσία.
 Άρθρο 5
 Χρήση του ηλεκτρονικού συστήματος διαμετακόμισης
 1. Οι αρμόδιες αρχές χρησιμοποιούν το ηλεκτρονικό σύστημα διαμετακόμισης για την ανταλλαγή πληροφοριών για τους σκοπούς του καθεστώτος κοινής διαμετακόμισης, εκτός αν προβλέπεται διαφορετικά στο παρόν προσάρτημα.
 2. Για την ανταλλαγή των πληροφοριών που προβλέπεται στην παράγραφο 1, χρησιμοποιείται από τα συμβαλλόμενα μέρη το κοινό δίκτυο επικοινωνιών/κοινή διεπαφή συστημάτων (CCN/CSI) της Ευρωπαϊκής Ένωσης.
 Η χρηματοδοτική συμμετοχή των χωρών κοινής διαμετακόμισης, η πρόσβαση των χωρών κοινής διαμετακόμισης στο CCN/CSI και άλλα συναφή θέματα συμφωνούνται μεταξύ της Ένωσης και καθεμιάς από τις χώρες κοινής διαμετακόμισης.
 Άρθρο 6
 Ασφάλεια δεδομένων
 1. Τα συμβαλλόμενα μέρη καθορίζουν όρους για τη διεκπεραίωση των διατυπώσεων με ηλεκτρονικές τεχνικές επεξεργασίας δεδομένων οι οποίοι περιλαμβάνουν ιδίως μέτρα για τον έλεγχο της πηγής των δεδομένων και για την προστασία των δεδομένων από τυχαία ή παράνομη καταστροφή ή από τυχαία απώλεια, τροποποίηση ή μη εγκεκριμένη πρόσβαση.
 2. Εκτός από τα μέτρα που αναφέρονται στην παράγραφο 1, οι αρμόδιες αρχές καθιερώνουν και διατηρούν τις κατάλληλες ρυθμίσεις ασφαλείας για την αποτελεσματική, αξιόπιστη και ασφαλή λειτουργία του ηλεκτρονικού συστήματος διαμετακόμισης.
 3. Τροποποιήσεις και διαγραφή δεδομένων καταγράφονται μαζί με πληροφορίες σχετικά με την αιτιολογία και τον ακριβή χρόνο της τροποποίησης ή διαγραφής και τα στοιχεία του προσώπου που τις εκτέλεσε.
 Τα αρχικά δεδομένα ή οποιαδήποτε δεδομένα τυγχάνουν επεξεργασίας διατηρούνται για χρονικό διάστημα τριών ημερολογιακών ετών τουλάχιστον από τη λήξη του έτους κατά το οποίο καταχωρήθηκαν ή για μεγαλύτερο χρονικό διάστημα εφόσον απαιτηθεί από τις χώρες.
 4. Οι αρμόδιες αρχές παρακολουθούν τακτικά το επίπεδο ασφαλείας των δεδομένων.
 5. Οι εν λόγω αρμόδιες αρχές κοινοποιούν αμοιβαία κάθε υποψία τους για παραβίαση της ασφάλειας.
 Άρθρο 7
 Προστασία δεδομένων προσωπικού χαρακτήρα
 1. Τα συμβαλλόμενα μέρη χρησιμοποιούν τα δεδομένα προσωπικού χαρακτήρα που ανταλλάσσουν κατ' εφαρμογή της σύμβασης αποκλειστικά για τους σκοπούς του καθεστώτος κοινής διαμετακόμισης και για κάθε τελωνειακό καθεστώς ή προσωρινή εναπόθεση που διαδέχονται το καθεστώς κοινής διαμετακόμισης.
 Ο περιορισμός αυτός δεν εμποδίζει τη χρησιμοποίηση των εν λόγω δεδομένων από τις τελωνειακές αρχές για την ανάλυση των κινδύνων και για τις έρευνες κατά το καθεστώς κοινής διαμετακόμισης, καθώς και για τη δικαστική δίωξη που συνεπάγεται το εν λόγω καθεστώς κοινής διαμετακόμισης. Σε περίπτωση που τα δεδομένα χρησιμοποιούνται για τους σκοπούς αυτούς, οι τελωνειακές αρχές που έχουν παράσχει τις πληροφορίες ενημερώνονται άμεσα.
 2. Τα συμβαλλόμενα μέρη διασφαλίζουν ότι η επεξεργασία των δεδομένων προσωπικού χαρακτήρα τα οποία ανταλλάσσονται βάσει της σύμβασης πραγματοποιείται σύμφωνα με την οδηγία 95/46/ΕΚ του Ευρωπαϊκού Κοινοβουλίου και του Συμβουλίου (1).
 3. Κάθε συμβαλλόμενο μέρος λαμβάνει τα αναγκαία μέτρα για τη διασφάλιση της συμμόρφωσης με το παρόν άρθρο.
 ΚΕΦΑΛΑΙΟ III
 Υποχρεώσεις του δικαιούχου του καθεστώτος και του μεταφορέα και του παραλήπτη εμπορευμάτων που διακινούνται στο πλαίσιο του καθεστώτος κοινής διαμετακόμισης
 Άρθρο 8
 Υποχρεώσεις του δικαιούχου καθεστώτος και του μεταφορέα και του παραλήπτη εμπορευμάτων που διακινούνται στο


text:
πλαίσιο του καθεστώτος κοινής διαμετακόμισης
 1. Ο δικαιούχος του καθεστώτος είναι υπεύθυνος για όλα τα ακόλουθα:
 α)
 να προσκομίζει άθικτα τα εμπορεύματα και τα αναγκαία στοιχεία στο τελωνείο προορισμού εντός της καθορισμένης προθεσμίας και σύμφωνα με τα μέτρα τα οποία έχουν ληφθεί από τις τελωνειακές αρχές για να εξασφαλίζεται η εξακρίβωση της ταυτότητάς τους·
 β)
 να τηρεί τις τελωνειακές διατάξεις του καθεστώτος κοινής διαμετακόμισης·
 γ)
 εκτός αν προβλέπεται διαφορετικά στη σύμβαση, να παρέχει εγγύηση για την εξασφάλιση της πληρωμής του ποσού της οφειλής που ενδέχεται να γεννηθεί σε σχέση με τα εμπορεύματα.
 2. Ο μεταφορέας ή ο παραλήπτης των εμπορευμάτων που αποδέχεται τα εμπορεύματα γνωρίζοντας ότι διακινούνται στο πλαίσιο του καθεστώτος κοινής διαμετακόμισης υποχρεούται, επίσης, να προσκομίζει άθικτα τα εμπορεύματα στο τελωνείο προορισμού εντός της προβλεπόμενης προθεσμίας και σύμφωνα με τα μέτρα που έχουν ληφθεί από τις τελωνειακές αρχές για να εξασφαλίζεται η εξακρίβωση της ταυτότητάς τους.
 ΚΕΦΑΛΑΙΟ IV
 Εγγυήσεις
 Άρθρο 9
 Ηλεκτρονικό σύστημα για τις εγγυήσεις
 Για την ανταλλαγή και την αποθήκευση πληροφοριών σχετικά με τις εγγυήσεις, χρησιμοποιούνται ηλεκτρονικές τεχνικές επεξεργασίας δεδομένων.
 Άρθρο 10
 Υποχρέωση παροχής εγγύησης
 1. Ο δικαιούχος του καθεστώτος παρέχει εγγύηση προκειμένου να εξασφαλιστεί η πληρωμή της οφειλής που ενδέχεται να γεννηθεί σε σχέση με τα εμπορεύματα που έχουν υπαχθεί στο καθεστώς κοινής διαμετακόμισης.
 2. Η εγγύηση παρέχεται είτε:
 α)
 ως μεμονωμένη εγγύηση, που καλύπτει μία μόνο πράξη· ή
 β)
 ως συνολική εγγύηση η οποία καλύπτει διάφορες πράξεις με τη μορφή ανάληψης υποχρέωσης από τριτεγγυητή, όταν ισχύει η απλούστευση που προβλέπεται στο άρθρο 55 στοιχείο α).
 3. Ωστόσο, οι τελωνειακές αρχές δύνανται να αρνηθούν τον προτεινόμενο είδος εγγύησης, όταν αυτός δεν συμβιβάζεται με την ορθή λειτουργία του καθεστώτος κοινής διαμετακόμισης.
 Άρθρο 11
 Μορφές της μεμονωμένης εγγύησης
 1. Η μεμονωμένη εγγύηση μπορεί να συστήνεται με μία από τις ακόλουθες μορφές:
 α)
 με την κατάθεση μετρητών,
 β)
 με ανάληψη υποχρέωσης από τριτεγγυητή,
 γ)
 με τίτλους.
 2. Στην περίπτωση που αναφέρεται στην παράγραφο 1 στοιχείο γ), η μεμονωμένη εγγύηση παρέχεται με ανάληψη υποχρέωσης από τριτεγγυητή.
 Άρθρο 12
 Τριτεγγυητής
 1. Ο τριτεγγυητής που αναφέρεται στο άρθρο 10 παράγραφος 2 στοιχείο β), στο άρθρο 11 παράγραφος 1 στοιχείο β) και στο άρθρο 11 παράγραφος 2 είναι τρίτο πρόσωπο εγκατεστημένο στο συμβαλλόμενο μέρος όπου παρέχεται και εγκρίνεται η εγγύηση από τις τελωνειακές αρχές που απαιτούν την εγγύηση.
 Ο τριτεγγυητής επιλέγει στο πλαίσιο της ανάληψης υποχρέωσής του κατοικία ή ορίζει αντίκλητο σε καθεμία από τις χώρες των συμβαλλόμενων μερών, τα οποία αφορά η πράξη κοινής διαμετακόμισης.
 2. Ο τριτεγγυητής αναλαμβάνει γραπτώς την υποχρέωση να καταβάλει το εγγυημένο ποσό της οφειλής. Η ανάληψη υποχρέωσης από τον τριτεγγυητή καλύπτει επίσης, εντός των ορίων του ποσού για το οποίο παρέχεται η εγγύηση, τα ποσά των οφειλών που είναι απαιτητά συνεπεία των εκ των υστέρων ελέγχων.
 3. Οι τελωνειακές αρχές μπορούν να αρνηθούν να εγκρίνουν έναν τριτεγγυητή όταν κρίνουν ότι δεν εξασφαλίζεται απόλυτα η καταβολή της οφειλής εντός της καθορισμένης προθεσμίας.
 Άρθρο 13
 Απαλλαγή από την εγγύηση
 1. Δεν απαιτείται η σύσταση εγγύησης σε οποιαδήποτε από τις ακόλουθες περιπτώσεις:
 α)
 για εμπορεύματα που μεταφέρονται αεροπορικώς όταν εφαρμόζεται


text:
το καθεστώς διαμετακόμισης που βασίζεται σε ηλεκτρονικό δηλωτικό για εμπορεύματα που μεταφέρονται αεροπορικώς·
 β)
 για εμπορεύματα που μεταφέρονται μέσω του Ρήνου, των πλωτών οδών του Ρήνου, του Δούναβη ή των πλωτών οδών του Δούναβη,
 γ)
 για εμπορεύματα που μεταφέρονται μέσω σταθερών μεταφορικών εγκαταστάσεων,
 δ)
 για εμπορεύματα που μεταφέρονται σιδηροδρομικώς ή αεροπορικώς όταν εφαρμόζεται καθεστώς διαμετακόμισης σε έντυπη μορφή για εμπορεύματα που μεταφέρονται σιδηροδρομικώς ή αεροπορικώς.
 2. Στις περιπτώσεις που αναφέρονται στην παράγραφο 1 στοιχείο δ) η απαλλαγή από την εγγύηση ισχύει μόνο για τις άδειες χρήσης του καθεστώτος κοινής διαμετακόμισης σε έντυπη μορφή για εμπορεύματα που μεταφέρονται σιδηροδρομικώς ή αεροπορικώς, οι οποίες χορηγήθηκαν πριν από την 1η Μαΐου 2016.
 ΚΕΦΑΛΑΙΟ V
 Διάφορες διατάξεις
 Άρθρο 14
 Νομικό καθεστώς των παραστατικών και των καταχωρίσεων
 1. Εκδιδόμενα παραστατικά και καταχωρίσεις που τηρούνται σύμφωνα με τους κανόνες της χώρας στην οποία εκδόθηκαν ή τηρούνται, ανεξάρτητα από την τεχνική τους μορφή και τα μέτρα που έχουν θεσπιστεί ή έχουν γίνει αποδεκτά από τις αρμόδιες αρχές κάποιας χώρας, παράγουν στο έδαφος των υπόλοιπων χωρών τα ίδια νομικά αποτελέσματα με τη χώρα στην οποία εκδόθηκαν ή τηρούνται.
 2. Τα αποτελέσματα των ελέγχων που διενεργούνται στο πλαίσιο του καθεστώτος κοινής διαμετακόμισης από τις αρμόδιες αρχές μιας χώρας έχουν την ίδια νομική ισχύ στις υπόλοιπες χώρες με τα αποτελέσματα των ελέγχων που διενεργούνται από τις αρμόδιες αρχές καθεμίας από τις εν λόγω χώρες.
 Άρθρο 15
 Κατάλογος των τελωνείων που είναι αρμόδια για τις πράξεις κοινής διαμετακόμισης
 Κάθε χώρα εισάγει στο μηχανογραφικό σύστημα που διατηρεί η Ευρωπαϊκή Επιτροπή (“η Επιτροπή”) τον κατάλογο, καθώς και τον αριθμό αναγνώρισης, τις αρμοδιότητες, τις ημέρες και ώρες λειτουργίας των τελωνείων που είναι αρμόδια για πράξεις κοινής διαμετακόμισης. Κάθε τροποποίηση εισάγεται επίσης στο μηχανογραφικό σύστημα.
 Η Επιτροπή κοινοποιεί μέσω του εν λόγω μηχανογραφικού συστήματος τις σχετικές πληροφορίες στις λοιπές χώρες.
 Άρθρο 16
 Κεντρικό γραφείο
 Όταν μια χώρα έχει συστήσει κεντρικό γραφείο στο οποίο έχει ανατεθεί η διαχείριση και η παρακολούθηση του καθεστώτος κοινής διαμετακόμισης και η παραλαβή και διαβίβαση εγγράφων που σχετίζονται με το εν λόγω καθεστώς, ενημερώνει την Επιτροπή για το εν λόγω γραφείο.
 Η Επιτροπή ανακοινώνει τις πληροφορίες αυτές στις λοιπές χώρες.
 Άρθρο 17
 Παραβάσεις και κυρώσεις
 Οι χώρες θεσπίζουν τις αναγκαίες διατάξεις για την καταπολέμηση κάθε παράβασης ή κάθε παρατυπίας και για την επιβολή αποτελεσματικών, ανάλογων και αποτρεπτικών κυρώσεων.
 ΤΙΤΛΟΣ II
 ΛΕΙΤΟΥΡΓΙΑ ΤΟΥ ΚΑΘΕΣΤΩΤΟΣ
 ΚΕΦΑΛΑΙΟ I
 Μεμονωμένη εγγύηση
 Άρθρο 18
 Υπολογισμός του ύψους της μεμονωμένης εγγύησης
 Μεμονωμένη εγγύηση που συστήνεται σύμφωνα με το άρθρο 10 παράγραφος 2 στοιχείο α) καλύπτει το ποσό της οφειλής που ενδέχεται να γεννηθεί, υπολογιζόμενο με βάση τους υψηλότερους δασμολογικούς συντελεστές που ισχύουν για τα εμπορεύματα του ίδιου τύπου. Για τον εν λόγω υπολογισμό, τα ενωσιακά εμπορεύματα που μεταφέρονται κατ' εφαρμογή της σύμβασης θεωρούνται ως μη ενωσιακά εμπορεύματα.
 Άρθρο 19
 Μεμονωμένη εγγύηση υπό μορφή κατάθεσης μετρητών
 1. Μεμονωμένη εγγύηση που συστήνεται υπό μορφή κατάθεσης μετρητών ή με κάθε άλλο ισοδύναμο τρόπο πληρωμής παρέχεται στο πλαίσιο των ισχυουσών διατάξεων της χώρας αναχώρησης στην οποία απαιτείται η σύσταση εγγύησης.
 2. Η σύσταση μεμονωμένης εγγύησης υπό μορφή κατάθεσης μετρητών σε ένα


text:
από τα συμβαλλόμενα μέρη ισχύει σε όλα τα συμβαλλόμενα μέρη· Επιστρέφονται κατά την εκκαθάριση ου καθεστώτος.
 3. Η σύσταση εγγύησης με κατάθεση μετρητών ή με κάθε άλλο ισοδύναμο τρόπο πληρωμής δεν γεννά απαίτηση για την καταβολή τόκων εκ μέρους των τελωνειακών αρχών.
 Άρθρο 20
 Μεμονωμένη εγγύηση υπό μορφή ανάληψης υποχρέωσης από τριτεγγυητή
 1. Η ανάληψη υποχρέωσης από τριτεγγυητή για τους σκοπούς μεμονωμένης εγγύησης παρέχεται με τη χρήση του εντύπου που παρατίθεται στο προσάρτημα III παράρτημα Γ1. Το αποδεικτικό αυτής της ανάληψης υποχρέωσης φυλάσσεται στο τελωνείο εγγύησης για την περίοδο ισχύος της εγγύησης.
 2. Όταν το απαιτούν οι εθνικές νομοθετικές, κανονιστικές ή διοικητικές διατάξεις ή σύμφωνα με τα συναλλακτικά ήθη, κάθε χώρα μπορεί να επιτρέψει την ανάληψη υποχρέωσης που αναφέρεται στην παράγραφο 1 υπό διαφορετική μορφή, εφόσον αυτή παράγει τα ίδια έννομα αποτελέσματα με εκείνα της ανάληψης υποχρέωσης που προβλέπεται στο έντυπο.
 3. Για κάθε ανάληψη υποχρέωσης, το τελωνείο εγγύησης κοινοποιεί στον δικαιούχο του καθεστώτος τις ακόλουθες πληροφορίες:
 α)
 τον αριθμό αναφοράς της εγγύησης·
 β)
 κωδικό πρόσβασης που συνδέεται με τον αριθμό αναφοράς της εγγύησης.
 Ο δικαιούχος του καθεστώτος δεν τροποποιεί τον εν λόγω κωδικό πρόσβασης.
 Άρθρο 21
 Μεμονωμένη εγγύηση με τη μορφή τίτλων
 1. Η ανάληψη υποχρέωσης από τριτεγγυητή για τους σκοπούς μεμονωμένης εγγύησης με τη μορφή τίτλων παρέχεται με τη χρήση του εντύπου που παρατίθεται στο προσάρτημα III παράρτημα Γ2. Το αποδεικτικό αυτής της ανάληψης υποχρέωσης φυλάσσεται στο τελωνείο εγγύησης για την περίοδο ισχύος της εγγύησης.
 Το άρθρο 20 παράγραφος 2 εφαρμόζεται κατ' αναλογίαν.
 2. Οι τίτλοι εκδίδονται από τριτεγγυητή με τη χρήση του εντύπου που ορίζεται στο προσάρτημα III παράρτημα Γ3 και παρέχονται στα πρόσωπα που προτίθενται να καταστούν δικαιούχοι του καθεστώτος. Οι εν λόγω τίτλοι ισχύουν σε όλα τα συμβαλλόμενα μέρη.
 Κάθε τίτλος καλύπτει ποσό 10 000 ευρώ για το οποίο είναι υπεύθυνος ο τριτεγγυητής. Η περίοδος ισχύος ενός τίτλου είναι ένα έτος από την ημερομηνία έκδοσης.
 3. Ο τριτεγγυητής παρέχει στο τελωνείο εγγύησης όλα τα απαιτούμενα λεπτομερή στοιχεία που αφορούν τους τίτλους μεμονωμένης εγγύησης που έχει εκδώσει.
 4. Για κάθε τίτλο, ο τριτεγγυητής κοινοποιεί στο πρόσωπο που προτίθεται να καταστεί ο δικαιούχος του καθεστώτος τις ακόλουθες πληροφορίες:
 α)
 τον αριθμό αναφοράς της εγγύησης·
 β)
 κωδικό πρόσβασης που συνδέεται με τον αριθμό αναφοράς της εγγύησης.
 Το πρόσωπο που προτίθεται να καταστεί ο δικαιούχος του καθεστώτος δεν τροποποιεί τον κωδικό πρόσβασης.
 5. Το πρόσωπο που προτίθεται να καταστεί ο δικαιούχος του καθεστώτος υποβάλλει στο τελωνείο αναχώρησης αριθμό τίτλων που αντιστοιχούν στο πολλαπλάσιο των 10 000 ευρώ που απαιτείται για την κάλυψη του συνολικού ποσού της οφειλής που ενδέχεται να γεννηθεί.
 6. Στις περιπτώσεις που γίνεται δεκτή έντυπη διασάφηση διαμετακόμισης σύμφωνα με το άρθρο 26 παράγραφος 1 στοιχείο β), οι τίτλοι υποβάλλονται σε έντυπη μορφή και φυλάσσονται από το τελωνείο αναχώρησης. Το εν λόγω τελωνείο γνωστοποιεί τον αριθμό αναγνώρισης κάθε τίτλου στο τελωνείο εγγύησης που αναφέρεται στον τίτλο.
 Άρθρο 22
 Έγκριση της ανάληψης υποχρέωσης
 Η ανάληψη υποχρέωσης που πραγματοποιεί ένας τριτεγγυητής εγκρίνεται από το τελωνείο όπου παρέχεται η εγγύηση, το οποίο κοινοποιεί την έγκριση στο πρόσωπο που πρέπει να


text:
παράσχει την εγγύηση.
 Άρθρο 23
 Ανάκληση της έγκρισης του τριτεγγυητή ή της ανάληψης υποχρέωσης και παραίτηση του τριτεγγυητή από τις υποχρεώσεις του
 1. Το τελωνείο εγγύησης ενδέχεται να ανακαλέσει την έγκριση του τριτεγγυητή ή την έγκριση της ανάληψης υποχρέωσης από τριτεγγυητή οποιαδήποτε στιγμή. Το τελωνείο εγγύησης κοινοποιεί την ανάκληση στον τριτεγγυητή και στο πρόσωπο που πρέπει να παράσχει την εγγύηση.
 Η ανάκληση της έγκρισης του τριτεγγυητή ή της ανάληψης υποχρέωσης από τον τριτεγγυητή τίθεται σε ισχύ τη δέκατη έκτη ημέρα μετά την ημερομηνία κατά την οποία παραλήφθηκε η απόφαση ανάκλησης ή κατά την οποία θεωρείται ότι παραλήφθηκε από τον τριτεγγυητή.
 2. Ένας τριτεγγυητής μπορεί να παραιτηθεί οποιαδήποτε στιγμή από τις υποχρεώσεις που ανέλαβε. Ο τριτεγγυητής κοινοποιεί την εν λόγω παραίτηση στο τελωνείο εγγύησης.
 Η παραίτηση του τριτεγγυητή από τις υποχρεώσεις του δεν επηρεάζει εμπορεύματα που, κατά τον χρόνο παραίτησης, έχουν ήδη υπαχθεί και εξακολουθούν να υπάγονται σε καθεστώς κοινής διαμετακόμισης δυνάμει των υποχρεώσεων από τις οποίες παραιτείται ο τριτεγγυητής.
 Η ακύρωση της ανάληψης υποχρέωσης από τον τριτεγγυητή τίθεται σε ισχύ τη δέκατη έκτη ημέρα μετά την ημερομηνία κατά την οποία η ακύρωση κοινοποιείται από τον τριτεγγυητή στο τελωνείο εγγύησης.
 3. Οι τελωνειακές αρχές της χώρας που είναι υπεύθυνες για το οικείο τελωνείο εγγύησης εισάγουν στο ηλεκτρονικό σύστημα που αναφέρεται στο άρθρο 9 πληροφορίες για οποιαδήποτε ανάκληση της έγκρισης ενός τριτεγγυητή ή την έγκριση ανάληψης υποχρέωσης από τον τριτεγγυητή ή την παραίτηση από τον τριτεγγυητή και την ημερομηνία εφαρμογής της.
 ΚΕΦΑΛΑΙΟ II
 Μεταφορικά μέσα και διασαφήσεις
 Άρθρο 24
 Διασάφηση διαμετακόμισης και μέσα μεταφοράς
 1. Κάθε διασάφηση διαμετακόμισης περιλαμβάνει μόνο τα εμπορεύματα που υπάγονται στο καθεστώς κοινής διαμετακόμισης και τα οποία διακινούνται ή πρόκειται να διακινηθούν από ένα τελωνείο αναχώρησης σε ένα τελωνείο προορισμού με ενιαίο μεταφορικό μέσο, σε εμπορευματοκιβώτιο ή σε δέμα.
 Ωστόσο, μια διασάφηση διαμετακόμισης μπορεί να περιλαμβάνει εμπορεύματα που διακινούνται ή πρόκειται να διακινηθούν από ένα τελωνείο αναχώρησης σε ένα τελωνείο προορισμού σε περισσότερα του ενός εμπορευματοκιβώτια ή σε περισσότερα του ενός δέματα, εφόσον τα εμπορευματοκιβώτια ή τα δέματα φορτώνονται σε ενιαίο μεταφορικό μέσο.
 2. Για την εφαρμογή του παρόντος άρθρου, και εφόσον τα μεταφερόμενα εμπορεύματα αποτελούν αντικείμενο ενιαίας αποστολής, ως ενιαίο μεταφορικό μέσο νοείται:
 α)
 το οδικό όχημα που συνοδεύεται από το ή τα ρυμουλκούμενα ή ημιρυμουλκούμενα οχήματά του·
 β)
 συρμός σιδηροδρομικών οχημάτων ή αμαξών·
 γ)
 πλοία που αποτελούν ενιαίο σύνολο.
 3. Εάν, για τους σκοπούς του καθεστώτος κοινής διαμετακόμισης, χρησιμοποιείται ενιαίο μεταφορικό μέσο για τη φόρτωση εμπορευμάτων σε περισσότερα του ενός τελωνεία αναχώρησης, καθώς και για την εκφόρτωση σε περισσότερα του ενός τελωνεία προορισμού, υποβάλλονται χωριστές διασαφήσεις διαμετακόμισης για κάθε μία από τις αποστολές.
 Άρθρο 25
 Διασάφηση διαμετακόμισης με τη χρήση ηλεκτρονικών τεχνικών επεξεργασίας δεδομένων
 Τα στοιχεία και η δομή των δεδομένων της διασάφησης διαμετακόμισης ορίζονται στο προσάρτημα III παραρτήματα Α1, Α2 και Β6.
 Άρθρο 26
 Έντυπες διασαφήσεις διαμετακόμισης
 1. Η τελωνειακή αρχή αποδέχεται έντυπη διασάφηση διαμετακόμισης στις ακόλουθες περιπτώσεις:
 α)
 εφόσον τα εμπορεύματα μεταφέρονται από ταξιδιώτες που δεν έχουν άμεση πρόσβαση στο ηλεκτρονικό σύστημα διαμετακόμισης, σύμφωνα με τις μεθόδους που περιγράφονται στο άρθρο 27·
 β)
 εφόσον


text:
εφαρμόζεται η διαδικασία συνέχειας των δραστηριοτήτων σύμφωνα με το παράρτημα II, σε περίπτωση προσωρινής βλάβης:
 i)
 του ηλεκτρονικού συστήματος διαμετακόμισης·
 ii)
 του μηχανογραφημένου συστήματος που χρησιμοποιείται από τους δικαιούχους του καθεστώτος για την υποβολή της διασάφησης κοινής διαμετακόμισης μέσω τεχνικής ηλεκτρονικής επεξεργασίας δεδομένων·
 iii)
 της ηλεκτρονικής σύνδεσης μεταξύ του μηχανογραφημένου συστήματος που χρησιμοποιείται από τους δικαιούχους του καθεστώτος για την υποβολή της διασάφησης κοινής διαμετακόμισης μέσω ηλεκτρονικών τεχνικών επεξεργασίας δεδομένων και του ηλεκτρονικού συστήματος διαμετακόμισης.
 γ)
 εφόσον το αποφασίσει μια χώρα κοινής διαμετακόμισης.
 2. Στο πλαίσιο της εφαρμογής της παραγράφου 1 στοιχεία α) και γ), οι τελωνειακές αρχές μεριμνούν ώστε τα δεδομένα σχετικά με τη διαμετακόμιση να καταγράφονται στο ηλεκτρονικό σύστημα διαμετακόμισης και να ανταλλάσσονται μεταξύ των τελωνειακών αρχών μέσω της χρήσης του εν λόγω συστήματος.
 3. Η αποδοχή έντυπης διασάφησης διαμετακόμισης όπως αναφέρεται στην παράγραφο 1 στοιχείο β) περιπτώσεις ii) και iii) υπόκειται στην έγκριση των τελωνειακών αρχών.
 Άρθρο 27
 Διασάφηση διαμετακόμισης για ταξιδιώτες
 Στις περιπτώσεις που αναφέρονται στο άρθρο 26 παράγραφος 1 στοιχείο α), ο ταξιδιώτης συντάσσει την έντυπη διασάφηση διαμετακόμισης σύμφωνα με τα άρθρα 5 και 6 και το προσάρτημα III παράρτημα Β6.
 Άρθρο 28
 Μεικτές αποστολές
 Μια αποστολή μπορεί να περιλαμβάνει ταυτόχρονα εμπορεύματα που πρόκειται να τεθούν υπό το καθεστώς T1 και εμπορεύματα που πρόκειται να τεθούν υπό το καθεστώς T2, υπό την προϋπόθεση ότι κάθε είδος εμπορευμάτων φέρει την ανάλογη σήμανση στη διασάφηση διαμετακόμισης με τους κωδικούς “Τ1”, “Τ2” ή “Τ2F”.
 Άρθρο 29
 Επικύρωση της διασάφησης διαμετακόμισης και ευθύνη του δικαιούχου του καθεστώτος
 1. Η διασάφηση διαμετακόμισης επικυρώνεται από τον διασαφιστή.
 2. Η υποβολή της διασάφησης διαμετακόμισης από τον δικαιούχο του καθεστώτος στις τελωνειακές αρχές καθιστά τον δικαιούχο υπεύθυνο για όλα τα ακόλουθα:
 α)
 την ακρίβεια και την πληρότητα των πληροφοριών που παρέχονται στη διασάφηση διαμετακόμισης·
 β)
 τη γνησιότητα, την ακρίβεια και την ισχύ κάθε εγγράφου που συνοδεύει τη διασάφηση διαμετακόμισης·
 γ)
 την τήρηση του συνόλου των υποχρεώσεων που απορρέουν από την υπαγωγή των εμπορευμάτων υπό κοινό καθεστώς διαμετακόμισης αναφερόμενο στη διασάφηση διαμετακόμισης.
 ΚΕΦΑΛΑΙΟ III
 Διατυπώσεις στο τελωνείο αναχώρησης
 Άρθρο 30
 Υποβολή και αποδοχή της διασάφησης διαμετακόμισης
 1. Η διασάφηση διαμετακόμισης υποβάλλεται στο τελωνείο αναχώρησης.
 2. Το εν λόγω τελωνείο αναχώρησης δέχεται τη διασάφηση διαμετακόμισης, εφόσον πληρούνται οι ακόλουθες προϋποθέσεις:
 α)
 περιέχει όλα τα απαραίτητα δεδομένα για τους σκοπούς του καθεστώτος κοινής διαμετακόμισης όπως αναφέρεται στο προσάρτημα III παράρτημα II·
 β)
 συνοδεύεται από όλα τα απαιτούμενα έγγραφα·
 γ)
 τα εμπορεύματα στα οποία αναφέρεται η διασάφηση διαμετακόμισης έχουν προσκομιστεί στο τελωνείο κατά τις επίσημες ώρες λειτουργίας.
 Το τελωνείο αναχώρησης έχει τη δυνατότητα να επιτρέψει, μετά από αίτηση του διασαφιστή, την προσκόμιση των εμπορευμάτων και πέραν των επίσημων ωρών λειτουργίας ή σε οποιονδήποτε άλλον τόπο.
 3. Οι τελωνειακές αρχές δύνανται να επιτρέπουν να μην υποβάλλονται τα έγγραφα που αναφέρονται στην παράγραφο 1 στοιχείο β) στο τελωνείο αναχώρησης. Σε αυτήν την περίπτωση τα εν λόγω έγγραφα βρίσκονται στην κατοχή του διασαφιστή και στη διάθεση των τελωνειακών αρχών.
 Άρθρο 31
 Τροποποίηση της διασάφησης διαμετακόμισης
 1. Κατόπιν αιτήσεώς του, επιτρέπεται στον διασαφιστή να διορθώσει ένα ή περισσότερα στοιχεία της διασάφησης


text:
διαμετακόμισης μετά την αποδοχή της από τις τελωνειακές αρχές. Η τροποποίηση δεν έχει ως αποτέλεσμα την ισχύ της διασάφησης διαμετακόμισης για εμπορεύματα άλλα από αυτά που καλύπτονταν αρχικά.
 2. Δεν επιτρέπεται να πραγματοποιηθεί καμία τέτοιου είδους τροποποίηση κατόπιν αιτήσεως σε κάποια από τις ακόλουθες περιπτώσεις:
 α)
 αφού οι τελωνειακές αρχές έχουν πληροφορήσει τον διασαφιστή ότι προτίθενται να εξετάσουν τα εμπορεύματα,
 β)
 αφού οι τελωνειακές αρχές έχουν διαπιστώσει την ανακρίβεια των στοιχείων της τελωνειακής διασάφησης,
 γ)
 αφού οι τελωνειακές αρχές έχουν χορηγήσει άδεια παραλαβής των εμπορευμάτων.
 Άρθρο 32
 Ακύρωση της διασάφησης διαμετακόμισης
 1. Κατόπιν αιτήσεως του διασαφιστή, το τελωνείο αναχώρησης ακυρώνει διασάφηση διαμετακόμισης που έχει ήδη γίνει αποδεκτή, σε οποιαδήποτε από τις ακόλουθες περιπτώσεις:
 α)
 όταν έχει εξακριβώσει ότι τα εμπορεύματα πρέπει να υπαχθούν αμέσως σε άλλο τελωνειακό καθεστώς,
 β)
 όταν έχει εξακριβώσει ότι, λόγω ειδικών περιστάσεων, η υπαγωγή των εμπορευμάτων στο τελωνειακό καθεστώς για το οποίο είχαν διασαφισθεί δεν είναι πλέον δικαιολογημένη.
 Ωστόσο, αν το τελωνείο αναχώρησης έχει πληροφορήσει τον διασαφιστή ότι προτίθεται να εξετάσει τα εμπορεύματα, η αίτηση ακύρωσης της διασάφησης διαμετακόμισης μπορεί να γίνεται δεκτή μόνο μετά την πραγματοποίηση της εξέτασης αυτής.
 2. Η διασάφηση διαμετακόμισης δεν μπορεί να ακυρωθεί μετά την παράδοση των εμπορευμάτων εκτός από τις περιπτώσεις κατά τις οποίες:
 α)
 έχει κατατεθεί εσφαλμένη διασάφηση για τα εμπορεύματα που έχουν τεθεί σε ελεύθερη κυκλοφορία σε ένα συμβαλλόμενο μέρος και το τελωνειακό καθεστώς τους ως εμπορεύματα που έχουν τεθεί σε ελεύθερη κυκλοφορία στο ίδιο συμβαλλόμενο μέρος έχει αποδειχθεί στη συνέχεια·
 β)
 έχει κατατεθεί εσφαλμένη διασάφηση για εμπορεύματα για περισσότερες από μία τελωνειακές διασαφήσεις·
 Άρθρο 33
 Διαδρομή για τη διακίνηση εμπορευμάτων στο πλαίσιο της κοινής διαμετακόμισης
 1. Εμπορεύματα που υπάγονται στο καθεστώς κοινής διαμετακόμισης να μεταφέρονται στο τελωνείο προορισμού μέσω μιας οικονομικά αιτιολογημένης διαδρομής.
 2. Σε περίπτωση που το τελωνείο αναχώρησης ή ο διασαφιστής το κρίνει αναγκαίο, το εν λόγω τελωνείο επιβάλλει μια διαδρομή για τη διακίνηση των εμπορευμάτων στο πλαίσιο του καθεστώτος κοινής διαμετακόμισης, λαμβάνοντας υπόψη τυχόν σχετικές πληροφορίες που κοινοποιήθηκαν από τον διασαφιστή.
 Κατά τον καθορισμό της διαδρομής, το τελωνείο καταχωρίζει στο ηλεκτρονικό σύστημα διαμετακόμισης τουλάχιστον την ένδειξη των χωρών μέσω των οποίων θα πραγματοποιηθεί η διαμετακόμιση.
 Άρθρο 34
 Προθεσμία για την προσκόμιση των εμπορευμάτων
 1. Το τελωνείο αναχώρησης ορίζει προθεσμία εντός της οποίας τα εμπορεύματα προσκομίζονται στο τελωνείο προορισμού, λαμβάνοντας υπόψη τα ακόλουθα:
 α)
 τη διαδρομή·
 β)
 το μεταφορικό μέσο·
 γ)
 τη νομοθεσία για τις μεταφορές ή άλλη νομοθεσία η οποία ενδέχεται να επηρεάζει τον καθορισμό της προθεσμίας·
 δ)
 κάθε σχετική πληροφορία που κοινοποιείται από τον δικαιούχο του καθεστώτος.
 2. Όταν η προθεσμία ορίζεται από το τελωνείο αναχώρησης, είναι δεσμευτική για τις τελωνειακές αρχές των χωρών στο έδαφος των οποίων εισέρχονται τα εμπορεύματα κατά τη διάρκεια κοινής πράξης διαμετακόμισης και η προθεσμία αυτή δεν μπορεί να τροποποιηθεί από τις εν λόγω αρχές.
 Άρθρο 35
 Επαλήθευση διασάφησης διαμετακόμισης και έλεγχος των εμπορευμάτων
 1. Για την επαλήθευση της ακρίβειας των στοιχείων διασάφησης διαμετακόμισης η οποία έχει γίνει αποδεκτή, το τελωνείο αναχώρησης μπορεί:
 α)
 να εξετάζει τη διασάφηση και τα συνοδευτικά έγγραφα,
 β)
 να ζητά από το διασαφιστή


text:
να προσκομίσει άλλα έγγραφα,
 γ)
 να εξετάζει τα εμπορεύματα,
 δ)
 να λαμβάνει δείγματα για ανάλυση ή λεπτομερή έλεγχο των εμπορευμάτων.
 2. Το τελωνείο αναχώρησης επαληθεύει την ύπαρξη και την ισχύ της εγγύησης.
 3. Ο έλεγχος των εμπορευμάτων που προβλέπεται στην παράγραφο 1 στοιχείο γ) διενεργείται στα σημεία που ορίζονται από το τελωνείο αναχώρησης για το σκοπό αυτό και κατά τη διάρκεια των επίσημων ωρών λειτουργίας. Ωστόσο, οι τελωνειακές αρχές μπορούν, μετά από αίτηση του διασαφιστή, να διενεργήσουν τον έλεγχο των εμπορευμάτων εκτός του επίσημου ωραρίου λειτουργίας ή σε οποιοδήποτε άλλο σημείο.
 Άρθρο 36
 Ταυτοποίηση των τελωνειακών σφραγίδων
 Το τελωνείο αναχώρησης καταγράφει τον αριθμό των τελωνειακών σφραγίδων που έχουν τεθεί από το εν λόγω τελωνείο και των επιμέρους αναγνωριστικών σημείων ψ σφραγίδων, στο ηλεκτρονικό σύστημα διαμετακόμισης.
 Άρθρο 37
 Καταλληλότητα για σφράγιση
 Τα οδικά οχήματα, τα ρυμουλκούμενα, τα ημιρυμουλκούμενα και τα εμπορευματοκιβώτια που έχουν εγκριθεί για τη μεταφορά εμπορευμάτων υπό τελωνειακή σφράγιση σύμφωνα με τις διατάξεις διεθνούς συμφωνίας στην οποία Ένωση και οι χώρες κοινής διαμετακόμισης είναι συμβαλλόμενα μέρη, θεωρούνται επίσης κατάλληλα για σφράγιση.
 Άρθρο 38
 Χαρακτηριστικά των τελωνειακών σφραγίδων
 1. Οι τελωνειακές σφραγίδες διαθέτουν τουλάχιστον τα ακόλουθα βασικά χαρακτηριστικά και συμμορφώνονται με τις ακόλουθες τεχνικές προδιαγραφές:
 α)
 βασικά χαρακτηριστικά των σφραγίδων:
 i)
 παραμένουν άθικτες και στερεωμένες με ασφάλεια υπό συνθήκες συνήθους χρήσης·
 ii)
 προσφέρονται για εύκολη επαλήθευση και αναγνώριση·
 iii)
 είναι κατασκευασμένες κατά τρόπο που να επιτρέπει να γίνεται αντιληπτή με γυμνό μάτι κάθε θραύση, παραποίηση ή αφαίρεση τμημάτων·
 iv)
 προορίζονται για μία και μόνη χρήση ή, όσον αφορά τις οσφραγίδες πολλαπλής χρήσης, έχουν σχεδιασθεί με τρόπο ώστε κάθε φορά που επαναχρησιμοποιούνται να αναγνωρίζονται σαφώς με μοναδικό σημείο αναγνώρισης·
 v)
 φέρουν μόνιμα, ευανάγνωστα και επισημασμένα με μοναδικό αριθμό ατομικά σημεία αναγνώρισης·
 β)
 τεχνικές προδιαγραφές:
 i)
 το σχήμα και οι διαστάσεις των σφραγίδων είναι δυνατό να ποικίλλουν ανάλογα με το είδος της χρησιμοποιούμενης σφραγίδας, οι διαστάσεις όμως πρέπει να είναι τέτοιες που να επιτρέπουν τον εύκολο εντοπισμό των σημείων αναγνώρισης·
 ii)
 η παραβίαση των σημείων αναγνώρισης των σφραγίδων πρέπει να είναι αδύνατη και η αναπαραγωγή τους δυσχερής·
 iii)
 το χρησιμοποιούμενο υλικό πρέπει να επιτρέπει την αποφυγή τυχαίων ρήξεων και την παρεμπόδιση μη δυνάμενης να αποκαλυφθεί παραποίησης ή επαναχρησιμοποίησης.
 2. Εάν οι σφραγίδες έχουν πιστοποιηθεί από αρμόδιο οργανισμό σύμφωνα με το διεθνές πρότυπο ISO 17712:2013 “Εμπορευματοκιβώτια — μηχανικές στεγανοποιητικές συναρμογές”, οι εν λόγω σφραγίδες θεωρείται ότι πληρούν τις απαιτήσεις που ορίζονται στην παράγραφο 1.
 Για μεταφορές με εμπορευματοκιβώτια, χρησιμοποιούνται κατά το ευρύτερο δυνατόν σφραγίδες με χαρακτηριστικά υψηλής ασφάλειας.
 3. Η τελωνειακή σφραγίδα φέρει τις ακόλουθες ενδείξεις:
 α)
 τη λέξη “Τελωνείο” σε μία από τις επίσημες γλώσσες της Ένωσης ή των χωρών κοινής διαμετακόμισης ή αντίστοιχη συντομογραφία·
 β)
 κωδικό χώρας, κατά ISO alpha 2, που προσδιορίζει τη χώρα στην οποία τοποθετήθηκε η σφραγίδα.
 Τα συμβαλλόμενα μέρη μπορούν να αποφασίζουν, σε συμφωνία μεταξύ τους, τη χρήση κοινών χαρακτηριστικών ασφαλείας και τεχνολογίας.
 4. Κάθε χώρα ενημερώνει την Επιτροπή σχετικά με το είδος τελωνειακής σφράγισης που χρησιμοποιεί. Η Επιτροπή θέτει τις πληροφορίες αυτές στη διάθεση όλων των χωρών.
 5. Όποτε η σφραγίδα πρέπει να αρθεί ώστε να